qundao/data-zh-poetry huggingface dataset:
答圣俞设脍示客
作者：赵湘
朝代：宋

梅侯三年江上居，盘羞惯饱鮆与鲈。
客居京城厌粗粝，买鱼斫鲙邀朋徒。
孰亲刀匕擅精巧，闺中丽人家本吴。
缕裁长丝叶剪藿，饾饤自与寻常殊。
霜橙捣虀饭香稻，一饱岂顾家有无。
我虽日病兴不浅，坐想落纸霏红腴。
雕盘隽味傥可再，赠子佳酒随长鱼。
答徐本
作者：赵湘
朝代：宋

天远草离离，秋霖寄信迟。相思逢叶尽，独坐听蝉悲。岳色寒前见，松心雪后知。频招犹未至，时复检清辞。
答徐本
作者：赵湘
朝代：宋

天远草离离，秋霖寄信迟。
相思逢叶尽，独坐听蝉悲。
岳色寒前见，松心雪后知。
频招犹未至，时復检清辞。
翻经台
作者：赵湘
朝代：宋
体裁：七言律诗

胜事如飞去不还，无人更立白云间。西风落尽贝多叶，明月自来天竺山。岩桂影寒泉暗滴，玉炉香减藓空斑。孤猿亦有斜阳恨，莫道三声是等闲。
自乐
作者：赵湘
朝代：宋
体裁：五言律诗

自乐原西趣，疏林入户清。洗池秋得月，移菊夜栖萤。古意怜琴淡，新题喜病醒。时闻岳僧至，閒讲煮茶经。
自题
作者：赵湘
朝代：宋
体裁：五言律诗

独居颜子巷，还自种忘忧。偶病閒辜月，因吟瘦过秋。泣多曾忆阮，贫极尚师丘。散拙兼成癖，如何称俗流。
莫冬新定郡楼閒望
作者：赵湘
朝代：宋
体裁：五言律诗

江城逢岁莫，独自倚楼台。积雪明孤岛，微阳在早梅。水摇冰欲泮，春近雁思回。故国还如此，归心但暗催。
萧山李宰君北亭即事
作者：赵湘
朝代：宋

扫洒仍闻属意劳，绕池生藓不生蒿。敲花雨过琴弦润，吹竹风来鹤语高。窗里树光清著枕，砚中山色冷趋毫。何人可作题诗伴，试茗应思谢法曹。
萧山李宰君北亭即事
作者：赵湘
朝代：宋

扫洒仍闻属意劳，遶池生藓不生蒿。
敲花雨过琴絃润，吹竹风来鹤语高。
窗裏树光清着枕，砚中山色冷趋毫。
何人可作题诗伴，试茗应思谢法曹。
观楚上人陈处士夜棋
作者：赵湘
朝代：宋

对局清宵解客醺，坐窥玄妙杳难羣。
势侵孤烛和秋冷，声隔高梧带雨分。
关外散飞星出汉，水边斜起雁穿云。
无人得见争先意，时被西林宿鸟闻。
观楚上人陈处士夜棋
作者：赵湘
朝代：宋

对局清宵解客醺，坐窥玄妙杳难群。势侵孤烛和秋冷，声隔高梧带雨分。关外散飞星出汉，水边斜起雁穿云。无人得见争先意，时被西林宿鸟闻。
赠何明府
作者：赵湘
朝代：宋

陶家宜寂寞，多醉复多才。锁印秋山入，移琴夜雨来。试茶还扫叶，买树亦和苔。妙句邻僧乞，仍闻得药回。
赠何明府
作者：赵湘
朝代：宋

陶家宜寂寞，多醉復多才。
锁印秋山入，移琴夜雨来。
试茶还扫叶，买树亦和苔。
妙句邻僧乞，仍闻得药回。
赠兰江鞠明府
作者：赵湘
朝代：宋

笛裏声飘柳色寒，县斋深在白云间。
孤吟夜倚琴边月，半醉秋登宅后山。
烟径树清苔藓长，雨塘人散鹭鸶还。
兰舟有客题诗望，溪上家家晚唱阑。
赠兰江鞠明府
作者：赵湘
朝代：宋

笛里声飘柳色寒，县斋深在白云间。孤吟夜倚琴边月，半醉秋登宅后山。烟径树清苔藓长，雨塘人散鹭鸶还。兰舟有客题诗望，溪上家家晚唱阑。
赠张处士
作者：赵湘
朝代：宋

应问秋云学得閒，飘然如不在人间。
青籐箧裏诗多怪，紫栗枝边药更瘢。
江客对棋曾赌鹤，野僧分屐借登山。
仍闻昨日来城市，又抱孤琴踏月还。
赠张处士
作者：赵湘
朝代：宋

应问秋云学得閒，飘然如不在人间。青藤箧里诗多怪，紫栗枝边药更瘢。江客对棋曾赌鹤，野僧分屐借登山。仍闻昨日来城市，又抱孤琴踏月还。
赠水墨峦上人
作者：赵湘
朝代：宋

讲余精小笔，深院竹修修。
试墨因磨雨，思山忽写秋。
静曾穷鹤趣，高亦近诗流。
更拟缘清思，和云状沃洲。
赠水墨峦上人
作者：赵湘
朝代：宋

讲馀精小笔，深院竹脩脩。试墨因磨雨，思山忽写秋。静曾穷鹤趣，高亦近诗流。更拟缘清思，和云状沃洲。
赠潜溪李明府
作者：赵湘
朝代：宋
体裁：五言律诗

县幽多水石，栽竹亦成畦。听雨公田近，开窗月岳齐。宿禽无别语，病马立閒蹄。夜坐闻清唱，何人钓月溪。
赠省安上人
作者：赵湘
朝代：宋
体裁：五言律诗

闭门栖古寺，尘路杳无踪。夜讲香飘月，晨斋磬入松。石屏泉气冷，山屐藓痕浓。自说秋来兴，时时梦远峰。
辇下送沈天锡
作者：赵湘
朝代：宋
体裁：五言律诗

未第逢花尽，残阳照渡头。入关频值雨，归棹独随鸥。树暗藏鸣鸟，山空接漫流。琴书不同去，犹在酒家楼。
送丁鹗下第客游
作者：赵湘
朝代：宋

尊前泣复歌，清泪酒相和。别岸春风静，孤舟夜雨多。鸟鸣烟草露，花逐夕阳波。我亦无憀者，东西欲奈何。
送丁鹗下第客游
作者：赵湘
朝代：宋

尊前泣復歌，清泪酒相和。
别岸春风静，孤舟夜雨多。
鸟鸣烟草露，花逐夕阳波。
我亦无憀者，东西欲奈何。
送僧归终南
作者：赵湘
朝代：宋
体裁：五言律诗

夏满辞京寺，终南路有松。月高缘白阁，叶尽到中峰。漱齿泉飘锡，冥心露滴钟。长安如不去，期与鹿相逢。
送刘熙
作者：赵湘
朝代：宋

落日照行衣，乡程隔翠微。听蝉临水别，闻雨抱琴归。鬓发各疑短，天涯相见稀。离歌一声断，江上有鸿飞。
送刘熙
作者：赵湘
朝代：宋

落日照行衣，乡程隔翠微。
听蝉临水别，闻雨抱琴归。
鬓髮各疑短，天涯相见稀。
离歌一声断，江上有鸿飞。
送到逢吉
作者：赵湘
朝代：宋
体裁：五言律诗

独去谁相待，全家寄旧林。雨声乡外尽，秋色水边深。别酒香和菊，新诗束傍琴。将行还共立，江上起孤砧。
送周洞之蜀
作者：赵湘
朝代：宋

剑阁冲秋去，迢迢动郁陶。千山非故国，九日莫登高。峡树参天碧，巴猿向夕号。当垆人不在，何以慰离骚。
送周洞之蜀
作者：赵湘
朝代：宋

剑阁衝秋去，迢迢动鬰陶。
千山非故国，九日莫登高。
峡树参天碧，巴猿向夕号。
当垆人不在，何以慰离骚。
送周湜秀才之武川谒黄员外
作者：赵湘
朝代：宋
体裁：五言律诗

特地照青铜，行行谒谢公。山窗新入梦，池馆旧闻鸿。岐路云边去，炎蒸雨后空。郡斋如伴话，满座是清风。
送张用砺殿丞赴阙
作者：赵湘
朝代：宋

诏书征入阙，数日醉离筵。
野老衣多泪，山溪雨送船。
郡斋閒月色，江鸟得诗篇。
省阁人相待，供吟几树烟。
送张用砺殿丞赴阙
作者：赵湘
朝代：宋

诏书徵入阙，数日醉离筵。野老衣多泪，山溪雨送船。郡斋閒月色，江鸟得诗篇。省阁人相待，供吟几树烟。
送春
作者：赵湘
朝代：宋

留客强歌还强醉，送春多雨又多风。五更池馆孤灯尽，三月江城一夜空。青鉴照髭疑有白，子规啼树已无红。相逢赖得明年约，应向花前慰断蓬。
送春
作者：赵湘
朝代：宋

留客强歌还强醉，送春多雨又多风。
五更池馆孤灯尽，三月江城一夜空。
青鑑照髭疑有白，子规啼树已无红。
相逢頼得明年约，应向花前慰断蓬。
送李先辈罢官之四明
作者：赵湘
朝代：宋
体裁：五言律诗

官满鹤衣轻，全家在四明。上船秋月白，到岸海山青。药妙初痊病，诗高旧振名。遥思落帆处，太守出郊迎。
送李著作赴四明
作者：赵湘
朝代：宋
体裁：五言律诗

暂辞芸阁伴，欲上海边城。地近瀛洲见，山连越水迎。驻帆寒草动，移旆晓霞明。到日新题出，登高待雪晴。
送杜少府赴华阴
作者：赵湘
朝代：宋

行路华山前，之官发黑年。移家拟拔宅，作尉已呼仙。近县云随鹤，当门树著蝉。吟诗因夜坐，毛女落秋天。
送杜少府赴华阴
作者：赵湘
朝代：宋

行路华山前，之官髮黑年。
移家拟拔宅，作尉已呼仙。
近县云随鹤，当门树着蝉。
吟诗因夜坐，毛女落秋天。
送沈天锡赴始兴司户
作者：赵湘
朝代：宋

落叶上青衫，携家赴岭南。欲行犹买药，侵早即冲岚。久贱惟知事，长贫不解惭。山城骑病马，吟句去庭参。
送沈天锡赴始兴司户
作者：赵湘
朝代：宋

落叶上青衫，携家赴岭南。
欲行犹买药，侵早即衝岚。
久贱惟知事，长贫不解惭。
山城骑病马，吟句去庭参。
送罗权
作者：赵湘
朝代：宋

相逢从冷澹，此别复凄凉。去路迎秋色，行衣拂夕阳。酒浓心易感，诗好意难忘。莫作关山役，吟髭况渐长。
送罗权
作者：赵湘
朝代：宋

相逢从冷澹，此别復凄凉。
去路迎秋色，行衣拂夕阳。
酒浓心易感，诗好意难忘。
莫作关山役，吟髭况渐长。
送韩屿秀才南游
作者：赵湘
朝代：宋

杨柳一蝉清，关河九日行。
却来时未熟，此去雨初晴。
仆懒嫌书重，馿幽喜骨轻。
还因得新句，山寺徧题名。
送韩屿秀才南游
作者：赵湘
朝代：宋

杨柳一蝉清，关河九日行。却来时未熟，此去雨初晴。仆懒嫌书重，驴幽喜骨轻。还因得新句，山寺遍题名。
送韩起
作者：赵湘
朝代：宋
体裁：五言律诗

门外雨初晴，春深送客行。离筵近流水，芳草向空城。远鸟啼仍乱，残花坠欲并。会须频饮酒，莫遣白髭生。
送驾部刘侯赴阙诗
作者：赵湘
朝代：宋

帝有天命，四方是宣。
祥有时数，元极则传。
爱物在皇，恶盈在天。
惟彼庐墟，安宁有年。
土沃无蠹，民骄且专。
穷侈勿度，宄猾相肩。
彼孽既盈，厥兆斯绵。
天子眷之，丞相竦然。
佥曰畴当，刘侯其贤。
帝命钦哉，布教甚玄。
俭以示之，信以布之。
侈焉猾焉，禁之制之。
惟公拳拳，是民咨咨。
惟民未知，其恶去迟。
公恐公惧，吾知天时。
将及弗度，明年果饥。
雨师不顾，其岁莫支。
回禄仍怒，公豫其知。
虽凶虽燄，弗祷弗祈。
厥民既羸，爰求其私。
始恻天变，相议而辞。
公始俭我，我莫肯随。
公始廉我，谓公启威。
公实爱我，而莫之知。
洎禀公教，里闾相师。
易侈以俭，猾庸悔追。
逮夫次岁，百物咸宜。
雨奋于毕，火藏于离。
民歌且谣，四郊怡怡。
教民肃祗，功德流滋。
史臣弗遗，后世是资。
孝绩未彰，征于帝畿。
腹心肾肠，帝将布其。
民之怀仁，亦孔之微。
公不我留，赍咨涕洟。
来既云暮，去惟是思。
湘采民谣，播于声诗。
送驾部刘侯赴阙诗
作者：赵湘
朝代：宋

帝有天命，四方是宣。祥有时数，元极则传。爱物在皇，恶盈在天。惟彼庐墟，安宁有年。土沃无蠹，民骄且专。穷侈勿度，宄猾相肩。彼孽既盈，厥兆斯绵。天子眷之，丞相竦然。佥曰畴当，刘侯其贤。帝命钦哉，布教甚玄。俭以示之，信以布之。侈焉猾焉，禁之制之。惟公拳拳，是民咨咨。惟民未知，其恶去迟。公恐公惧，吾知天时。将及弗度，明年果饥。雨师不顾，其岁莫支。回禄仍怒，公豫其知。虽凶虽燄，弗祷弗祈。厥民既羸，爰求其私。始恻天变，相议而辞。公始俭我，我莫肯随。公始廉我，谓公启威。公实爱我，而莫之知。洎禀公教，里闾相师。易侈以俭，猾庸悔追。逮夫次岁，百物咸宜。雨奋于毕，火藏于离。民歌且谣，四郊怡怡。教民肃祗，功德流滋。史臣弗遗，后世是资。孝绩未彰，徵于帝畿。腹心肾肠，帝将布其。民之怀仁，亦孔之微。公不我留，赍咨涕洟。来既云暮，去惟是思。湘采民谣，播于声诗。
郊居言事
作者：赵湘
朝代：宋
体裁：七言律诗

断径危桥积藓痕，闭关终与俗尘分。深秋鹤影临池见，静夜棋声隔水闻。山榻病来谁寄药，石床僧去独看云。閒吟閒醉慵开眼，门外寒虫叫日曛。
野步
作者：赵湘
朝代：宋

原野宜秋步，支筇日欲斜。断桥时立鸟，疏草露行蛇。细雨沾梨叶，微风过稻花。坡西又吹笛，烟火两三家。
野步
作者：赵湘
朝代：宋

原野宜秋步，支筇日欲斜。
断桥时立鸟，疏草露行蛇。
细雨霑梨叶，微风过稻花。
坡西又吹笛，烟火两三家。
金山寺
作者：赵湘
朝代：宋
体裁：五言律诗

众木皆穿石，名香自合焚。两廊吴分月，一阁楚天云。雨过新灯露，潮平晚磬分。僧吟贝多偈，夜静钓人闻。
閒居书事寄逸人平上人
作者：赵湘
朝代：宋
体裁：七言律诗

雨驱寒藓入衡门，颜子箪瓢近水濆。静话忽容幽鸟听，好诗长忌俗人闻。半帘松影和秋卷，一槛棋声与竹分。野客有情僧有意，相思时望过溪云。
闻晓角
作者：赵湘
朝代：宋

一声初起晓光浮，吟笛啼猿亦暗羞。
清动月华犹满树，冷呼山色欲归栖。
时萦别馆侵灯过，偶带凉飔入梦流。
谁会酒醒倾耳听，近来沙塞不吹秋。
闻晓角
作者：赵湘
朝代：宋

一声初起晓光浮，吟笛啼猿亦暗羞。清动月华犹满树，冷呼山色欲归楼。时萦别馆侵灯过，偶带凉飔入梦流。谁会酒醒倾耳听，近来沙塞不吹秋。
闻蝉因寄东阳王穆明府
作者：赵湘
朝代：宋

孤蝉鸣水湄，独立少人知。
急恐移他树，清还似旧时。
曾同秋馆听，併起雨堂思。
南望临风久，经年不得诗。
闻蝉因寄东阳王穆明府
作者：赵湘
朝代：宋

孤蝉鸣水湄，独立少人知。急恐移他树，清还似旧时。曾同秋馆听，并起雨堂思。南望临风久，经年不得诗。
雨中寄所思
作者：赵湘
朝代：宋
体裁：七言律诗

寒气萧萧瘦骨惊，自知分得四愁平。秋堂病起莓苔色，池阁梦回芦苇声。幽滴冷痕连树影，暗驱浮气入诗情。衡门独掩还无语，一日相思万缕并。
题包山人拄杖
作者：赵湘
朝代：宋

倚云生处绝尘埃，见说嵩高客寄来。扶醉未闻和屐到，伴吟曾是探山回。寻僧过竹青敲月，看鹤沿池冷卓苔。知渡寒溪偏得力，夕阳风紧打冰开。
题包山人拄杖
作者：赵湘
朝代：宋

倚云生处绝尘埃，见说嵩高客寄来。
扶醉未闻和屐到，伴吟曾是探山迴。
寻僧过竹青敲月，看鹤沿池冷卓苔。
知渡寒溪偏得力，夕阳风紧打冰开。
题国清寺
作者：赵湘
朝代：宋

物外千年寺，人间四绝名。两廊诸岳色，九里乱松声。海气飘僧院，秋钟彻县城。夜来疏磬断，月影遍楼清。
题国清寺
作者：赵湘
朝代：宋

物外千年寺，人间四绝名。
两廊诸岳色，九里乱松声。
海气飘僧院，秋钟彻悬城。
夜来疏磬断，月影徧楼清。
题张处士山庭落叶
作者：赵湘
朝代：宋
体裁：五言律诗

摇落拂残棋，萧骚傍菊篱。砚浮窗外影，人拾树中诗。扫绿粘苔冷，烧红煮茗迟。巢乌还有意，犹在月明枝。
题石桥寺山井
作者：赵湘
朝代：宋
体裁：五言律诗

何年凿藓纹，寒气触僧魂。穴在青松底，泉通白石根。汲因尝茗客，窥有断肠猿。偶向秋来照，吟髭雪露痕。
饮茶
作者：赵湘
朝代：宋

昼梦回窗下，秋声碾树边。
僧敲石裏火，瓶汲竹根泉。
影照吟髭碧，香医酒病痊。
坐余重有味，犹见半墙烟。
饮茶
作者：赵湘
朝代：宋

昼梦回窗下，秋声碾树边。僧敲石里火，瓶汲竹根泉。影照吟髭碧，香医酒病痊。坐馀重有味，犹见半墙烟。
黄鶑
作者：赵湘
朝代：宋
体裁：五言律诗

黄金类羽翰，飞出雪晴山。语晓他禽默，啼花别树閒。微阳疑独照，急管偶相关。红杏园林阔，经时得往还。
临江仙·西湖春泛
作者：赵溍
朝代：宋
体裁：词

堤曲朱墙近远，山明碧瓦高低。好风二十四花期。骄骢穿柳去，文艗挟春飞。箫鼓晴雷殷殷，笑歌香雾霏霏，闲情不受酒禁持。断肠无立处，斜日欲归时。
临江仙·西湖春泛
作者：赵溍
朝代：宋

堤曲朱墙近远，山明碧瓦高低。好风二十四花期。骄骢穿柳去，文艗挟春飞。
箫鼓晴雷殷殷，笑歌香雾霏霏，间情不受酒禁持。断肠无立处，斜日欲归时。
吴山青·金璞明
作者：赵溍
朝代：宋

金璞明。玉璞明。小小杯柈翠袖擎。满将春色盛。仙珮鸣。玉珮鸣。雪月花中过洞庭。此时人独清。
吴山青·长相思·金璞明
作者：赵溍
朝代：宋
体裁：词

金璞明。玉璞明。小小杯柈翠袖擎。满将春色盛。仙佩鸣。玉佩鸣。雪月花中过洞庭。此时人独清。
焦山顽石偈
作者：赵溍
朝代：宋

丹石无光古刹存，芦沙渔鼓□朝昏。江淮门户天分合，日月轩窗海吐吞。山足半沉曾瘗鹤，云腰中断可呼猿。丁宁为我留佳处，茅屋三间护竹根。
焦山顽石偈
作者：赵溍
朝代：宋

丹石无光古剎存，芦沙渔鼓□朝昏。
江淮门户天分合，日月轩窗海吐吞。
山足半沉曾瘗鹤，云腰中断可呼猿。
丁宁为我留佳处，茅屋三间护竹根。
秋浦楼义训
作者：赵溍
朝代：宋

人生五马贵，岂直荣其身。
千里民社寄，委任至不轻。
西风塞枣红，边备最为急。
军政无他长，事事须责实。
公足以服众，谦足以来贤。
善政培根本，宽民乃其先。
人生皆有性，感动须诚悫。
当知愚而神，勿以术笼络。
夫人当壮岁，血气未易平。
喜怒不可从，反而求诸心。
赏罚国之权，毋以逞私欲。
断者不可续，黥者亲族辱。
忠孝关大节，清白守家传。
汝看简册载，不以名利言。
吾年七十余，自觉犹矍铄。
勉力报君恩，步步踏实着。
秋浦楼义训
作者：赵溍
朝代：宋

人生五马贵，岂直荣其身。千里民社寄，委任至不轻。西风塞枣红，边备最为急。军政无他长，事事须责实。公足以服众，谦足以来贤。善政培根本，宽民乃其先。人生皆有性，感动须诚悫。当知愚而神，勿以术笼络。夫人当壮岁，血气未易平。喜怒不可从，反而求诸心。赏罚国之权，毋以逞私欲。断者不可续，黥者亲族辱。忠孝关大节，清白守家传。汝看简册载，不以名利言。吾年七十馀，自觉犹矍铄。勉力报君恩，步步踏实着。
九日山中宴集
作者：赵源
朝代：宋

九日登临老奈何，强将幽恨寄悲歌。
疲欹巾帽愁风动，病着饥肠厌酒多。
东岭荒榛藏马鬣，西岩空榻锁蜂窠。
独怜堂下千章木，跨历齐梁未改柯。
题弦风亭
作者：赵潜夫
朝代：宋

怪他蟹舍蚝房地，不是吟情住亦难。数尺短墙围昼寂，半钩疏箔障春寒。水生草满蛙鸣合，日薄花阴鹤梦安。底处青衫病司马，浩歌东望取琴弹。
题絃风亭
作者：赵潜夫
朝代：宋

怪他蟹舍蚝房地，不是吟情住亦难。
数尺短墙围昼寂，半鈎疏箔障春寒。
水生草满蛙鸣合，日薄花阴鹤梦安。
底处青衫病司马，浩歌东望取琴弹。
满江红·看尽公卿
作者：赵灌园
朝代：宋
体裁：词

看尽公卿，都输与、云山居士。肯掉了、龙章金印，归来闾里。云染笔头成五色，山来胸次堆空翠。更结庐、近在白鸥边，弄烟水。祗恐怕，明天子。黄纸唤，先生起。教依前插脚，孔鸾丛里。岩壑烟沙真作戏，貂蝉衮绣从兹始。酌凤凰、池沼九天浆，三千岁。
佛牙赞
作者：赵炅
朝代：宋

功成积劫印文端，不是南山得恐难。眼睹数重金色润，手擎一片玉光寒。鍊时百火精神透，藏处千年瑩采完。定果熏修真秘密，正心莫作等闲看。
句
作者：赵炅
朝代：宋

欲饵金钩深未到，磻溪须问钓鱼人。薄德终惭举，通才例上居。时向玉堂寻旧迹，八花砖上日空长。銮舆临紫塞，朔野冻云飞。好事尽输纯与直，谩劳颊舌涌如泉。奉使南游多好景。君臣千载遇。二三千客里成事，七十四人中少年。珍重老臣纯不已，我惭寡昧继三皇。一箭未施戎马遁，六军空恨陈云高。銮舆旷紫塞，朔野阵云飞。
句·其一
作者：赵炅
朝代：宋

欲饵金钩深未到，磻溪须问钓鱼人。
句·其七
作者：赵炅
朝代：宋
体裁：句

君臣千载遇。
句·其三
作者：赵炅
朝代：宋
体裁：句

时向玉堂寻旧迹，八花砖上日空长。
句·其九
作者：赵炅
朝代：宋
体裁：句

珍重老臣纯不已，我惭寡昧继三皇。
句·其二
作者：赵炅
朝代：宋
体裁：句

薄德终惭举，通才例上居。
句·其五
作者：赵炅
朝代：宋
体裁：句

好事尽输纯与直，谩劳颊舌涌如泉。
句·其八
作者：赵炅
朝代：宋

二三千客里成事，七十四人中少年。
句·其六
作者：赵炅
朝代：宋
体裁：句

奉使南游多好景。
句·其十
作者：赵炅
朝代：宋
体裁：句

一箭未施戎马遁，六军空恨陈云高。銮舆旷紫塞，朔野阵云飞。
句·其四
作者：赵炅
朝代：宋
体裁：句

銮舆临紫塞，朔野冻云飞。
回文偈二首
作者：赵炅
朝代：宋

教训大宽深，古羡协真齐。要运解观心，苦善业因迷。训大宽深古，
回文偈二首·其二
作者：赵炅
朝代：宋

训大宽深古，
回文偈四首
作者：赵炅
朝代：宋

上缺深意大谁教，指因缘善归。会解垂要理，真诠羡非深。意大谁教指，因缘善归心。解垂要理真，诠羡非深意。大谁教指因，缘善归心会。重要理真诠。
太平兴国七年季冬大雪赐学士
作者：赵炅
朝代：宋
体裁：七言绝句

轻轻相亚凝如酥，宫树花装万万株。今赐酒卿时一盏，玉堂闲话道情无。
好字倒迴文
作者：赵炅
朝代：宋
体裁：句

好与烦性生，好听。
好字拘就观字正回文
作者：赵炅
朝代：宋

道宽开训新，生生业□□。好观来运人，
海棠
作者：赵炅
朝代：宋

每至春园独有名，天然与染半红深。芳菲占得歌台地，妖艳谁怜向日临。莫道无情閒笑脸，任从折戴上冠簪。偏宜雨后看颜色，几处金杯为尔斟。
缘识
作者：赵炅
朝代：宋

慈悲与喜舍，历劫自然深。法要无抱束，缘归一寸心。性相华严海，爱河渡要津。法门千万偈，奥妙演无伦。玄微达造化，得一不言三。利益众生愿，情迷谩口谈。静非山里住，闹即拟何之。缘识归空寂，生前旧亦知。时流求法界，问取本真诠。了悟空皆寂，心明海月圆。如梦复性坐，寻思境外忙。因缘开利钝，语默自清凉。邪见终成僻，真如是久长。闲心通物外，日月四时忙。出利袪烦恼，红尘指道衣。悟来持一念，尊大默玄机。识重随缘喜，精心住处安。慈心常淡薄，人我定心难。南北及东西，千山与万溪。路岐长不断，曲直几人迷。眼识诸缘相，行持妙法存。明开邪见性，不见有无根。谷响耳中音，根虚不易寻。諠哗袪得尽，识契本缘心。鼻闻心所著，香臭不同根。穷究缘中识，非干妄想门。口爽哀滋味，深思命本根。心邪迷妄相，圣法教中言。身惟知冷暖，假合是缘根。了达真空相，金刚不二门。意生于物外，心依染病根。正持闲语默，清净法中存。皮毛非实相，四大拟奚为。悟即真空法，愚迷自不知。津液如泉涌，虚无本不同。源深知冷暖，根尽一时空。心猿知意马，方便自须调。勿自生烦恼，菩提道不遥。群生宗法界，秘密十方尊。大教缘心识，周通一念存。大道传来意，缘穷识外因。善言论浩劫，天是法王身。法要唯心法，浮生苦海中。经传归实相，水印月皆空。心缘身外境，法相本常存。若求无生理，先明取善根。烦恼浮生业，愚迷智自通。根尘如不染，识照曩缘空。大觉如来指，心王作智都。刹尘千万亿，定相不差殊。五花笺纸好，下笔欲书之。其意何深远，沈吟复再思。仰望秋天色，月华露湿衣。传更方兴罢，萤绕御阶飞。人竞爱于花，花应亦爱人。从头堪好笑，老尽少年春。夜静风还静，凝情一弄琴。看书闲罢笔，自在信缘心。知静求难静，忙心不可闲。艳阳天地热，思暮日衔山。黄昏初入夜，漏促九天春。各自随缘意，悲欢旧亦新。早起阶前雪，萦丛压竹攲。行人迷失路，粉壁晃书帏。高下不相及，非今自古来。十洲花满树，岂用俗情咍。老少竞浮沈，须知岁月深。开花如似梦，世有几般心。清高宜养性，善事好相兼。果蓏招贤客，心闲道味添。促轸调弦急，碎声用意弹。指头轻妙和，莺舌五音端。天地自相悬，何名大道坚。聪明无滞碍，愚昧莫知前。深秋云物冷，经雨斗添寒。尽日缘情坐，霜叶易燋乾。欲息何情思，良犹本不真。群心皆有异，老尽少年人。无事胜多事，非缘不是缘。深穷浅近意，寻往便知前。行幸一何得，民安君子乐。求官利益人，劝善惩诸恶。炎天收已去，凉气触幽襟。稽古看书罢，时听一弄琴。常负岁寒色，贞姿不动摇。任从霜雪里，凡木易乾燋。常读古人书，随宜道更殊。闲忙心各异，恬淡入清虚。丽句冥搜得，灰心大道尊。从人言澹薄，古僻是玄门。少年虽共语，不解老人心。莫作为闲事，高山似海深。少年多语笑，终日遂心娱。不会凡情识，如痴我亦愚。假合于形影，如同梦里身。若言等级类，谁是较量人。晴霁夜清秋，星繁月似钩。乐耶兴我意，绝唱入冥搜。雨多七八月，遍地生秋草。寂静半斜闲，看书心更好。妙道藏真世莫臧，勿言圣事似寻常。眼前不见非常境，别有三天照十方。般若须将法相宗，四生九类化归空。离然应物随缘境，自是凡夫道不通。贤愚善恶未尝休，是个众生信佛求。真实持经堪郑重，非心不定谩劳修。修行缘识近宗师，妄想真空各自持。慕道终来归正法，无穷方寸莫教痴。直修学道有科仪，里外缘中境不移。莫放身闲堪谛信，乖违背道欲何之。眼前清静莫相违，方便门中好仗依。名利勿贪常澹薄，真来司即一时归。忘中十种善为缘，达得真宗有后前。利口饶教清似水，争如无事虑心田。圆结都来曜日光，玄珠应感必为祥。若悟一真能自守，始知大道隐非常。至道非凡要审知，当仁不必用迟疑。修行忽若无灵应，还信神仙白昼飞。白云风散聚天香，霞彩高明道味长。银汉影沈星乍没，又看红日起扶桑。异草灵芝发瑞光，不浇滋润自然芳。何劳更问延龄药，必可同天地久长。尘中冈测上玄机，日月忙忙速似飞。闲境不能精妙道，疑情谩说六铢衣。洁志清斋仰昊穹，九天云雨正濛濛。都缘学道心无定，岂是灵仙秘尔功。悬鉴高明鬼亦愁，方知研丑更玄幽。恒持大道真空理，清静烟波可自由。遥观极自望云头，碧海波澄瑞日浮。霞彩连天长不断，须凭仙子叙踪由。大众仙坛几万秋，碧云拖翠照昆丘。抱书童子无言话，笑阻迷情不解愁。紧峻焚修彼自知，天嗔不许乱施为。真心实行终归德，善事缘多恶可悲。照烛灵源理甚长，直须清净有馨香。俱含万像人难见，郁郁黄花翠竹光。功成一旦等闲休，岂信升沈满眼愁。莫道盈虚干甚事，天仙灭静镇常幽。玉殿金扉百道光，回旋隐密对朝阳。世人不悟幽深理，却说浮生事久长。坚心不退道皆同，元始天尊大教通。多是世人迷自惑，岂能容易见仙踪。乾刚展转运阴阳，一味清虚道不忙。玄妙永通天地久，未言大海变田桑。一年去住几周游，日月高悬万亿秋。但好心求方外境，勿教妄想没刚柔。道在希夷不易寻，忘言息虑便知深。黄金白玉将何用，争比灵源一寸心。蛮夷夷必尽无知，上圣功成亦化之。大道须归真见性，灰心达善即为师。照耀乾坤大道光，神仙隐见不相妨。非凡非圣能回向，始信三天日月长。天门地户秘机深，谁测玄微妙理心。唯有丹田身外境，清虚恬澹影森森。慕道虔心仰翠微，玄关寂寂少人知。不求世宝兼名利，始悟无心合道时。故无形像显教寻，隐秘踪由自古今。妙法不传经上字，玄门消息冈知深。浮生好道勿虚忙，鍊药修行事久长。轻举不由他假借，一登清境入仙乡。能知养性道中求，须要虔祈事转幽。通达远开明了悟，一真守静万缘休。谁是知非便肯休，空言大道眼前头。惟思利己浮名重，岂信功高入品流。心专慕道真空法，恬澹清虚好到头。如此修行皆尽达，十洲仙侣道相求。初分上下顺阴阳，草木浮生地久长。日月星辰随大道，天心便是法中王。治世求归济物功，希夷入我道情中。从头日日被烦恼，烦恼思量总是空。五色云烟聚十洲，蓬莱海浪压鳌头。化成宫阙遥瞻礼，大众神仙玉洞游。人愚学道谤神仙，岂达虚无物外缘。多是六情贪爱障，更兼朝暮不心坚。冲和道德勿相违，圣事超凡好仗依。但有阴功存世界，何疑白日化身飞。寒销暄盛同天色，花柳逢春谁不惜。几许人心达久长，光阴知道留难得。经到玄科大法中，先持道德济阴功。三清有路人难到，但守虚无一径同。细月衔山似玉钩，先陈踪迹问瀛洲。从来万劫垂名在，王母行天得自由。逢春便见野花新，往覆闲忙旧路尘。轮走足轻多少意，世途常似梦中人。慕道焚修万法通，一心清淡奉真宗。方知异境人难见，见即虚无事不空。世俗忙忙似海深，愚迷岂解圣人心。分明教法生虚妄，慵鍊归真不易金。莫问仙家不死乡，泥丸秘密隐身光。华池禹润无拘束，勤习通流看上方。圣人弃智妄中寻，质实先明朴在心。坦荡玄门常不达，那非那是秘源深。修持须是要精专，常恐他人业类牵。莫把我言为戏弄，轮回断定不迁延。救物功深好自持，知之修鍊善心为。神仙岂谓人间惜，自是迷流识见卑。语言端谨易求寻，己是他非祸返侵。忠信先修销大伪，何曾鄙隔圣缘心。报应从教见祖宗，先持清静后论功。红莲花出青泥里，方信仙凡道本同。任从寒暑镇常侵，一气韬藏万种心。堪笑愚痴浇荡甚，却非淳朴不幽深。
缘识
作者：赵炅
朝代：宋

高山石室半空嵌，选取灵芝草尽芟。法意要修心一等，道情焉用口三缄。丹砂保重开清境，白发相宜倚翠岩。曩劫缘中因种在，布衣鹤袖凤来衔。归依妙法要精专，极目烟霄路不偏。日月明通三界眼，云梯上有十洲仙。慈悲愿力弥何远，烦恼能除道最坚。救苦观音名利益，经文曾与世间传。修心慕道入玄机，方便门停次第依。种性莫教拘执定，因缘去住不相违。离他少欲阴功积，淡薄深来绝是非。浮世利名常自遣，真空妄想一时归。耳根清静本来修，万法从心不外求。海岳动摇山色异，玄珠尽在眼中收。持斋道士寻红药，醉卧仙人未白头。麋鹿同群方可信，逢春但笑乐花秋。忘机悟既见真诠，慕道威仪立善缘。语默但教方外用，玄微通达自弥坚。利名染著还如梦，性相归来猛似泉。三业之中堪发问，勿令万法不精专。随机发问绝亲疏，法界明文本不殊。厌苦群生含万像，归依大觉达三无。莲开湛寂真如境，屋里空劳总是虚。缘起性中平等用，直须乐道善心居。凤皇燕雀不同群，非类宜然信有闻。好景销磨还尔梦，方知虚诞似浮云。闲吟比喻明如日，雅道留情旧典坟。堪与言论谁是识，舜琴惠爱鼓南薰。何为禅定性心同，解说真如物外空。几许修行缘上得，惑多妄想障于聪。名彰道理千世永，善恶都归万法中。应现机关俱寂默，始知明鉴照昏蒙。无萦无虑鬓如黳，手执仙经杖一藜。猛利销磨闲岁月，玄中妙道入云霓。红尘世界何拘束，白日山川高又低。去住自然皆寂默，逍遥不假上仙梯。高山树叶翠森森，寂静因中道最深。利得昆崙皆璞玉，不须丽水有真金。浇漓渐变同尧日，薄俗将重理舜琴。祸福年长随世改，玄门大戒喻飞沈。玄珠道在口中衔，未信前人明似鉴。试问心田佯兀兀，可怜肌骨瘦岩岩。自言世界归依重，志诵经文不用搀。鍊得气来身且健，日斜常望鹤栖杉。四叙相迁亦可观，斜扉半掩半攲关。诗吟海岳皆空尽，扇觉秋凉渐放闲。树影临窗迷远思，渴禽恋水复飞还。旋教摘果瞑心话，叶木苍苍天地间。秋锁烟岚日未蚁，道情欲话老僧期。旋烹茶灶心先喜，摇撼松风睡思迟。鹤唳九霄堪入画，云平三界化无私。真宗象教非虚说，对境成空是我师。夜醮星坛海岳飞，龙车摇曳羽云衣。红霞影里轻烟色，玉烛风清皓月辉。三岛花明铺锦绣，千年鹤送下金扉。仙家莫道无多事，十二琼楼恨不归。往事悲欢笑一场，乾坤有甚可思量。空知造化情多矣，却是愚蒙不久长。世上周通添眷恋，人间善恶自舒张。熙熙尽入无为内，明月清风道路忙。寻思往事便堪疏，空有闲云万里馀。满目都来情郁郁，劳心谁把谩驱驱。星辰日月高天际，云散烟花遍海隅。道德流行宽世界，时捻笔砚亦看书。是非人我利名心，情伪言同海似深。浩渺无涯成理性，无为志大可胜任。千年岁月周游在，万卷诗书不易寻。世界之中宽更远，从分混沌至如今。
缘识·其一
作者：赵炅
朝代：宋
体裁：五言绝句

慈悲与喜舍，历劫自然深。法要无抱束，缘归一寸心。
缘识·其一
作者：赵炅
朝代：宋

我一囊盛宽世界，从头点取人数在。万里山河宽更宽，一切众生智者解。因缘殊胜是因缘，方便法门天最大。天最大，无比拟，经文秘在无生理。知之修鍊是圣人，光阴急速流如水。孤云野鹤笑龙吟，扣寂希夷求妙旨。但知惭愧常亲善，更能通达解区遣。辜负琴书得自由，勿令萦恨金刀剪。离烦恼，大仙上品十洲好。利他贵重无亲疏，便是菩提心至老。
缘识·其一
作者：赵炅
朝代：宋

淳化四年立春节，喜遇韶光看白雪。祥云景象一时呈，凝情霭郁比难说。人心丕变颜容别，乐天顺叙皆胥悦。土牛击后便驱耕，万物从兹萌牙发。丽日迟迟影渐长，梅花岭上明皎洁。欢抃陈仪隘九重，乾坤瑞气初融泄。真风大布色无穷，春盘鲜盛排罗列。隆兴焕耀太平宜，预祈丰稔名香艺。浅情之人莫共语，引尔回邪非处所。争似淡交得久长，小人终是无规矩。
缘识·其一
作者：赵炅
朝代：宋

高山石室半空嵌，选取灵芝草尽芟。法意要修心一等，道情焉用口三缄。丹砂保重开清境，白发相宜倚翠岩。曩劫缘中因种在，布衣鹤袖凤来衔。
缘识·其一百
作者：赵炅
朝代：宋
体裁：七言绝句

报应从教见祖宗，先持清静后论功。红莲花出青泥里，方信仙凡道本同。
缘识·其一百一
作者：赵炅
朝代：宋
体裁：七言绝句

任从寒暑镇常侵，一气韬藏万种心。堪笑愚痴浇荡甚，却非淳朴不幽深。
缘识·其七
作者：赵炅
朝代：宋
体裁：七言绝句

上短下长人莫笑，信缘披得便前行。衣裳不是颠来倒，凭仗丹青画取成。
缘识·其七
作者：赵炅
朝代：宋

勤恤忧劳，夙夜匪怠。政教犹豫，从诫中外。三皇致理，百姓为心。不严而肃，自古从今。刑赏不忒，后代为箴。求己之短，利害知深。就人所欲，良吏不酷。绳直于木，政无反覆。旰食宵衣，无是无非。
缘识·其七
作者：赵炅
朝代：宋

勤恤忧劳，夙夜匪怠。政教犹豫，从诫中外。三皇致理，百姓为心。不严而肃，自古从今。刑赏不忒，后代为箴。求己之短，利害知深。就人所欲，良吏不酷。绳直于木，政无反覆。旰食宵衣，无是无非。大道何异，俗情如花。生前境趣，车碾黄砂。无垢住相，勿用称誇。非亲我亲，六合为家。忙即但忙，闲即便闲。无为之见，与道相关。言虽鄙俚，勿生谤毁。利他何疑，嗔乃兴喜。善恶万端，古今如此。非善称君，非过称己。道大幽玄，世使如然。君临宇宙，辅弼须贤。求之不见，形表影连。论而非细，我惭知愧。救世心劳，方便之智。短又何难，长又何易。真实语言，勿将为戏。
缘识·其七
作者：赵炅
朝代：宋
体裁：五言绝句

邪见终成僻，真如是久长。闲心通物外，日月四时忙。
缘识·其七十
作者：赵炅
朝代：宋

玉殿金扉百道光，回旋隐密对朝阳。世人不悟幽深理，却说浮生事久长。
缘识·其七十一
作者：赵炅
朝代：宋
体裁：七言绝句

坚心不退道皆同，元始天尊大教通。多是世人迷自惑，岂能容易见仙踪。
缘识·其七十七
作者：赵炅
朝代：宋
体裁：七言绝句

天门地户秘机深，谁测玄微妙理心。唯有丹田身外境，清虚恬澹影森森。
缘识·其七十三
作者：赵炅
朝代：宋
体裁：七言绝句

一年去住几周游，日月高悬万亿秋。但好心求方外境，勿教妄想没刚柔。
缘识·其七十九
作者：赵炅
朝代：宋

故无形像显教寻，隐秘踪由自古今。妙法不传经上字，玄门消息冈知深。
缘识·其七十二
作者：赵炅
朝代：宋

乾刚展转运阴阳，一味清虚道不忙。玄妙永通天地久，未言大海变田桑。
缘识·其七十五
作者：赵炅
朝代：宋
体裁：七言绝句

蛮夷夷必尽无知，上圣功成亦化之。大道须归真见性，灰心达善即为师。
缘识·其七十八
作者：赵炅
朝代：宋
体裁：七言绝句

慕道虔心仰翠微，玄关寂寂少人知。不求世宝兼名利，始悟无心合道时。
缘识·其七十六
作者：赵炅
朝代：宋

照耀乾坤大道光，神仙隐见不相妨。非凡非圣能回向，始信三天日月长。
缘识·其七四
作者：赵炅
朝代：宋
体裁：七言绝句

道在希夷不易寻，忘言息虑便知深。黄金白玉将何用，争比灵源一寸心。
缘识·其三
作者：赵炅
朝代：宋
体裁：七言律诗

修心慕道入玄机，方便门停次第依。种性莫教拘执定，因缘去住不相违。离他少欲阴功积，淡薄深来绝是非。浮世利名常自遣，真空妄想一时归。
缘识·其三
作者：赵炅
朝代：宋

天心即是道，佛心即是佛。人生有善缘，修行岂废力。悟来瞬息间，暧昧藏五贼。非干智慧中，虚妄不可得。小乘尚执迷，大乘堪法则。经教有明文，守白便知黑。
缘识·其三
作者：赵炅
朝代：宋
体裁：五言绝句

玄微达造化，得一不言三。利益众生愿，情迷谩口谈。
缘识·其三
作者：赵炅
朝代：宋

紫檀金线槽偏蹙，拨弄朱弦敲冰玉。指法从来天下闻，翻成尽入升平曲。传之世上五音足，希夷道听化民俗。盘龙面对压鳌头，玄微风散万般流。长春苑内半酣酒，阳和自态低回首。声高细咽浪潜幽，不胜情处稀还有。韵响寒空明月里，亦非涤荡凡愚耳。谩说仙家调宫徵，丝竹那堪将比拟。温柔腕软一双轻，满坐馨香来四起。珠囊抉破无多力，好似凤皇张羽翼。昔时皆总用心劳，几许名扬弹尽得。和合象同琴与瑟，凝神巧妙通南北。莺娇舌急恋芳菲，水精帘外欲含辉。此艺人间堪可重，杏花杨柳色依依。
缘识·其三十
作者：赵炅
朝代：宋
体裁：七言绝句

一言有善亦须听，终日饱餐不易任。他织他耕无悯念，世途谁是爱人心。
缘识·其三十
作者：赵炅
朝代：宋

乾坤运转是寻常，人有依违自短长。不觉贪生身外苦，如驹过隙百年光。
缘识·其三十
作者：赵炅
朝代：宋
体裁：五言律诗

爱老及怜贫，逢迎善者亲。道高明似日，民有几般人。盛暑观蚊蚋，窊鱼探海津。闲忙皆自得，冬去后知春。
缘识·其三十
作者：赵炅
朝代：宋

知静求难静，忙心不可闲。艳阳天地热，思暮日衔山。
缘识·其三十一
作者：赵炅
朝代：宋
体裁：五言律诗

多言心不善，出口莫能追。如梦欢娱乐，归家说盛衰。拟将何所用，理乱别公私。方寸巧旋设，小人亦可悲。
缘识·其三十一
作者：赵炅
朝代：宋

大丈夫兮兼文武，君子能仁潜喜怒。强明非是尽周旋，满眼真如不自取。三春花卉正芬芳，发作痴迷我也狂。道德修来长不断，云从龙变解舒张。海浪无涯百川水，厚重高深难比拟。今古犹来世界宽，忻闻为善恶为耻。舟车有利便通津，斟量难事日其新。勿笑我心孜孜化，贵为人主不尊身。共爱巅峰高岌岌，烦恼之中常急急。先王典教是吾师，可以相宗后法则。逍遥物外乐熙熙，松椿长养万年基。鹏翥引他鹪虻怒，凤皇争与燕雀期。心猿意马须自缚，斯言之理还不若。僻学邪闻似虚空，日月贞明闲销铄。阿谀顺旨察来情，瞽者匆匆不可行。亲亲友爱慈敦睦，凡言俗态谩缠萦。
缘识·其三十一
作者：赵炅
朝代：宋
体裁：古风

日月何忙忙，相逢有出没。催将壮志心，少年如顷剋。人生苦海中，否泰知通寒。四季倏忽来，寒暑变为贼。偷人面上花，夺人头上黑。
缘识·其三十一
作者：赵炅
朝代：宋

黄昏初入夜，漏促九天春。各自随缘意，悲欢旧亦新。
缘识·其三十七
作者：赵炅
朝代：宋

世上多虚饰，方知一切心。不群终是异，僻学古同今。逸士宽怀释，为官理道深。移时非独见，令我思沈吟。
缘识·其三十七
作者：赵炅
朝代：宋

凡棋妙手不可得，纵横自在能消息。不贪小利远施张，举措安详求爱力。曲须曲，直须直，打节斜飞防不测。潜思静虑一时间，取舍临时方便逼。牢己疆场煞三思，不骄不怯常翼翼。势输他，勿动色，闇设机筹倍雅饰。恒持自固最为强，尤宜闲暇心先抑。
缘识·其三十七
作者：赵炅
朝代：宋
体裁：五言绝句

天地自相悬，何名大道坚。聪明无滞碍，愚昧莫知前。
缘识·其三十七
作者：赵炅
朝代：宋

忙即但忙，闲即便闲。无为之见，与道相关。言虽鄙俚，勿生谤毁。利他何疑，嗔乃兴喜。善恶万端，古今如此。非善称君，非过称己。道大幽玄，世使如然。君临宇宙，辅弼须贤。求之不见，形表影连。论而非细，我惭知愧。救世心劳，方便之智。短又何难，长又何易。真实语言，勿将为戏。
缘识·其三十三
作者：赵炅
朝代：宋
体裁：五言律诗

世间何所益，乐善有馨香。贵贱虽差等，非违定不祥。春台宜胜地，花木收严霜。求取立身行，恒持但久长。
缘识·其三十三
作者：赵炅
朝代：宋
体裁：七言绝句

居山城市罕逢人，傲世名高混世尘。满目烟霞常作伴，言知寒暑易为春。
缘识·其三十三
作者：赵炅
朝代：宋

驱驱席不暂安时，勤苦终朝景易移。达得物情深道理，无为堪作后人师。
缘识·其三十三
作者：赵炅
朝代：宋
体裁：五言绝句

高下不相及，非今自古来。十洲花满树，岂用俗情咍。
缘识·其三十九
作者：赵炅
朝代：宋
体裁：七言绝句

从来非不求知己，言觉俗情似流水。消息毫端总是空，奇哉道味深无比。
缘识·其三十九
作者：赵炅
朝代：宋
体裁：七言绝句

十洲宫殿海漫漫，天上人间是可观。风袅长空清境界，凡夫兴念大应难。
缘识·其三十九
作者：赵炅
朝代：宋

欲息何情思，良犹本不真。群心皆有异，老尽少年人。
缘识·其三十九
作者：赵炅
朝代：宋
体裁：五言律诗

石室巢新燕，人心在眼前。飞云高去影，败叶拥流泉。取舍凭认定，升沈勿自专。守贫知大道，盛事好攀缘。
缘识·其三十二
作者：赵炅
朝代：宋

早起阶前雪，萦丛压竹攲。行人迷失路，粉壁晃书帏。
缘识·其三十二
作者：赵炅
朝代：宋

结束分朋相间错，立在殿庭还不弱。锦绣为袍供奉仪，流星电转争挥霍。文里鸟巾皆一样，三春景色花荡飏。承平此事比应难，盛世欢娱情好尚。添肖况，堪可爱，香尘坠里无妨碍。月杖怀挟击云门，引聚风光何意态。令人骇目潜窥睹，杂剧教坊罗袂举。銮铃珂佩白玉鞍，恣纵奔驰汗如雨。笑中语，审听旨，速排丝竹调宫徵。高高树影柳疏阴，头筹先得称心喜。画鼓红旗双对凤，笛发龙吟能送断。年少来来善乘骑，因依所习且随众。
缘识·其三十二
作者：赵炅
朝代：宋
体裁：七言绝句

逍遥物外未曾抛，念诵时将玉磬敲。虽不临坛深发愿，梦魂常忆大仙教。
缘识·其三十五
作者：赵炅
朝代：宋
体裁：七言绝句

患脚法师不解走，少年心尽爱花柳。争知道味却无言，时得茶香全胜酒。
缘识·其三十五
作者：赵炅
朝代：宋

清高宜养性，善事好相兼。果蓏招贤客，心闲道味添。
缘识·其三十五
作者：赵炅
朝代：宋

白发长，眉似雪，宗禅和尚何分别。百尺高山足浮云，万丈海中有明月。十地本因菩萨證，大乘俱是如来说。有空相，无空相，深浅是非皆为妄。一切诸法归何物，忽然觉悟波浪没。安乐常在信心中，真空根本难缄默。贪嗔戒定如幻梦，祖师凝流欢者众。方便门，群生用，除他烦恼知识重。诱引迷途如风止，慧眼观瞻恒沙水。三昧八万四千智，清净法身依道理。
缘识·其三十八
作者：赵炅
朝代：宋
体裁：古风

手谈胜负观其智，敛迹藏锋不自制。傲慢因从贪上亏，侵他理路无深计。何龌龊，何凝滞，率尔图谋太容易。恃崄揄扬似等闲，更翻劫子速求毙。欺他不见心先喜，秪对前人失局势。已死更填随手下，童蒙拙格一般艺。
缘识·其三十八
作者：赵炅
朝代：宋

深秋云物冷，经雨斗添寒。尽日缘情坐，霜叶易燋乾。
缘识·其三十八
作者：赵炅
朝代：宋
体裁：七言绝句

终朝烦恼谩相牵，却是他非我自然。秪愿苍生添景福，康宁常得遇丰年。
缘识·其三十六
作者：赵炅
朝代：宋

促轸调弦急，碎声用意弹。指头轻妙和，莺舌五音端。
缘识·其三十六
作者：赵炅
朝代：宋

大道何异，俗情如花。生前境趣，车碾黄砂。无垢住相，勿用称誇。非亲我亲，六合为家。
缘识·其三十六
作者：赵炅
朝代：宋

民间天上事，通理一言之。仙积千年寿，人终百岁期。礼容分次第，汎爱别尊卑。福业有轻重，那堪乱作为。
缘识·其三十六
作者：赵炅
朝代：宋
体裁：七言绝句

逍遥物外包相传，远望清虚碧似天。莫道精修无报应，今生便见旧时缘。
缘识·其三十四
作者：赵炅
朝代：宋

清洁恭虔禋上帝，郊仪大设康哉世。人心肯悦化来同，礼乐咸修依古制。景福照明何举措，千官俨雅登云路。一阳初启煦仁风，我运唯扬均遍布。道德功惭情不已，常如取朽九重里。未曾一日贵为尊，抚念苍生皆赤子。羽卫旌幡花作队，雍熙民泰俱阛阓。承平岂足尽言之，万里山河观掌内。
缘识·其三十四
作者：赵炅
朝代：宋

逍遥能自在，大道亦何殊。澹薄随情遣，优游静恶除。春生凡作则，秋谢遍悲疏。利益玄穹鉴，公平信史书。
缘识·其三四
作者：赵炅
朝代：宋
体裁：七言绝句

六铢衣帔是神仙，劫劫曾修不偶然。大道目前人岂会，九天常有万千千。
缘识·其三四
作者：赵炅
朝代：宋
体裁：五言绝句

老少竞浮沈，须知岁月深。开花如似梦，世有几般心。
缘识·其九
作者：赵炅
朝代：宋
体裁：古风

茅庵养道静深山，解笑光阴解驻颜。谁能苦志离人间，孤云情僻岂容攀。日餐松柏知其味，不问王侯朱紫贵。修行但好倍精专，十洲洞府有神仙。
缘识·其九
作者：赵炅
朝代：宋
体裁：五言绝句

识重随缘喜，精心住处安。慈心常淡薄，人我定心难。
缘识·其九
作者：赵炅
朝代：宋

露含千滴沥，幻化杳无迹。心重一时间，寸阴堪可惜。明根生惠性，德行多饶益。掌握骊龙珠，纵横不改易。浮生在眼前，海变黄沙碛。万里似闲云，天高难障隔。春来又复秋，正自销邪僻。欲界共知深，恒河岂荡涤。虚空有路岐，人迷慵去觅。影里架金梯，坚持须是一。愚痴恍惚中，返朴归淳质。毁誉谩劳烦，终身还不吉。河水注东流，自然无漂溢。上下立尊卑，端恭何得失。
缘识·其九十
作者：赵炅
朝代：宋
体裁：七言绝句

经到玄科大法中，先持道德济阴功。三清有路人难到，但守虚无一径同。
缘识·其九十一
作者：赵炅
朝代：宋

细月衔山似玉钩，先陈踪迹问瀛洲。从来万劫垂名在，王母行天得自由。
缘识·其九十七
作者：赵炅
朝代：宋

修持须是要精专，常恐他人业类牵。莫把我言为戏弄，轮回断定不迁延。
缘识·其九十三
作者：赵炅
朝代：宋
体裁：七言绝句

慕道焚修万法通，一心清淡奉真宗。方知异境人难见，见即虚无事不空。
缘识·其九十九
作者：赵炅
朝代：宋

语言端谨易求寻，己是他非祸返侵。忠信先修销大伪，何曾鄙隔圣缘心。
缘识·其九十二
作者：赵炅
朝代：宋
体裁：七言绝句

逢春便见野花新，往覆闲忙旧路尘。轮走足轻多少意，世途常似梦中人。
缘识·其九十五
作者：赵炅
朝代：宋

莫问仙家不死乡，泥丸秘密隐身光。华池禹润无拘束，勤习通流看上方。
缘识·其九十八
作者：赵炅
朝代：宋

救物功深好自持，知之修鍊善心为。神仙岂谓人间惜，自是迷流识见卑。
缘识·其九十六
作者：赵炅
朝代：宋
体裁：七言绝句

圣人弃智妄中寻，质实先明朴在心。坦荡玄门常不达，那非那是秘源深。
缘识·其九十四
作者：赵炅
朝代：宋

世俗忙忙似海深，愚迷岂解圣人心。分明教法生虚妄，慵鍊归真不易金。
缘识·其二
作者：赵炅
朝代：宋
体裁：七言律诗

归依妙法要精专，极目烟霄路不偏。日月明通三界眼，云梯上有十洲仙。慈悲愿力弥何远，烦恼能除道最坚。救苦观音名利益，经文曾与世间传。
缘识·其二
作者：赵炅
朝代：宋

往事兴人感，徘徊思寂寥。湛然穷古道，群品似相邀。春台松柏静，秋风海岳摇。时迁何倏忽，落叶自零飘。
缘识·其二
作者：赵炅
朝代：宋

往事兴人感，徘徊思寂寥。湛然穷古道，群品似相邀。春台松柏静，秋风海岳摇。时迁何倏忽，落叶自零飘。当看浮生业，朝观暮亦悲。笑迎先溟目，恶至聚愁眉。正直回斜曲，冤逢不用推。小人心似兽，君子定无欺。大道常恭谨，明灵不降威。少言知有信，多事自招非。年寿看松柏，冠簪短布衣。我心忙也乐，清净得同归。寂静人歌咏，愚情岂易知。但求心自乐，不怕面相欺。枉直回邪灭，颠狂道德持。高明常鉴照，方寸欲何之。浮生人怕死，蝼蚁命何轻。福业随缘寂，慈悲响善名。在家行孝爱，食禄尽忠贞。天道不移改，佛心化有情。谦逊明然得，滋章道理疏。荣枯皆定分，巧拙亦何如。抚俗从仁感，临民用教敷。高明归辅德，建立纪功书。无穷思广大，幽隐便知深。智达千经论，方关一寸心。总明怀往古，曩劫顺从今。此理人须信，周旋子细寻。为人能省己，就静亦皆忙。春去秋来定，年诸日远长。英姿终有异，贱品足颠狂。蠢动含灵性，善生恶自亡。庶事情多感，光阴自古长。贪痴何意遣，愚辈为谁忙。红叶随时变，白头最易伤。世途能及物，善德远馨香。终日穷经史，思惟事转深。公忠怀士意，是理好相寻。总慧玄高鉴，回邪枉用心。从容闲岁月，学古便知今。一逢又一别，来往几时休。处世皆名利，贪生去不留。善缘看似梦，恶事勿临头。如病心常怕，生前乐自由。避罪胜修福，其为理一般。资财丰利益，公道不欺瞒。浊世贪荣禄，明时善政官。遏强能抚弱，容此势情观。如水澹交疏，寻思道更殊。乖张颠覆易，知己便相于。路坦如平掌，风传语不书。烟霄明月静，负志话清虚。世途含万象，稽古便知今。大树垂清影，如花耀碧岑。虚劳空自白，德行胜黄金。有过而能改，无为积善深。法演双林下，凡情世眼观。澹烟光雨际，孤月净云端。意思皆时暂，纵横大教宽。含情能息虑，物外不相干。爱老及怜贫，逢迎善者亲。道高明似日，民有几般人。盛暑观蚊蚋，窊鱼探海津。闲忙皆自得，冬去后知春。多言心不善，出口莫能追。如梦欢娱乐，归家说盛衰。拟将何所用，理乱别公私。方寸巧旋设，小人亦可悲。世间何所益，乐善有馨香。贵贱虽差等，非违定不祥。春台宜胜地，花木收严霜。求取立身行，恒持但久长。逍遥能自在，大道亦何殊。澹薄随情遣，优游静恶除。春生凡作则，秋谢遍悲疏。利益玄穹鉴，公平信史书。民间天上事，通理一言之。仙积千年寿，人终百岁期。礼容分次第，汎爱别尊卑。福业有轻重，那堪乱作为。世上多虚饰，方知一切心。不群终是异，僻学古同今。逸士宽怀释，为官理道深。移时非独见，令我思沈吟。石室巢新燕，人心在眼前。飞云高去影，败叶拥流泉。取舍凭认定，升沈勿自专。守贫知大道，盛事好攀缘。豁意何清净，愚人不信迷。石岩孤野鹤，仙路蹑云梯。栋木生深谷，寒鸦入夜啼。怡颜能待客，沽酒旋烹鸡。智使千般用，思量也大愚。黄昏直至晓，皎日瑩康衢。瑞典通三界，华胥乐四隅。谕开方便治，平坦绝崎岖。皆救眼前急，锥刀蕴利名。愚心违善道，慧眼自分明。大海波浪没，深山栋木成。旁求存古意，后学法先生。古来高逸士，数目几多人。积德千花秀，温良七宝珍。缘因终可作，好事福齐臻。宇内光阴速，仙天夜月春。君子怀幽趣，谦恭礼乐才。经心皆识见，书史尽通该。有德馨还远，清虚道亦开。先生宜法则，宿习自将来。人本心田静，机关买是非。聪明存节操，曲直自相依。思寂知玄奥，区分有顺违。精通含识性，理义恺然希。行止由修鍊，辉光朗自然。深山藏虎豹，大海隐龙泉。鹤唳冲霄汉，龟生得寿年。怡情含道识，浩渺九重天。
缘识·其二
作者：赵炅
朝代：宋
体裁：五言绝句

性相华严海，爱河渡要津。法门千万偈，奥妙演无伦。
缘识·其二
作者：赵炅
朝代：宋

玉浆时复咽于津，通畅全胜百味珍。满口馨香兼自得，颜容改变作真人。
缘识·其二
作者：赵炅
朝代：宋

玉浆时复咽于津，通畅全胜百味珍。满口馨香兼自得，颜容改变作真人。雅颂文章顺化风，馨香不必在芳丛。阳和远近随田亩，春雨如膏有大功。如花遇雨湿泷冻，审此言谈大道中。世上几人知举措，故然不与我心同。上短下长人莫笑，信缘披得便前行。衣裳不是颠来倒，凭仗丹青画取成。花间春鸟语喈喈，道在其中动我怀。红艳几时长久住，年年依旧看相挨。年年柳与韶光契，春风便作开花使。黄莺到处不绝声，嫩叶芽新生悲翠。信天缘便信天缘，那是凡夫那是仙。勿枉用心闲过日，来随福报猛如泉。五恶贪嗔皆自起，高深海岳犹穷矣。无明发在一时间，对面如同千万里。凡愚不取自逍遥，其奈心如似火烧。虚过光阴速似梦，随缘尽向暗中销。皇天不事但多罗，莫道无缘奈我何。上有天堂下地狱，分明种麦不生禾。南来北去无时节，举翅抬头飞似雪。当日离春今日秋，汀江浦上旧明月。常思清净世情闲，遥认天平我扣关。莫道玄谈些子是，凤飞鹤宿九疑山。乾坤运转是寻常，人有依违自短长。不觉贪生身外苦，如驹过隙百年光。逍遥物外未曾抛，念诵时将玉磬敲。虽不临坛深发愿，梦魂常忆大仙教。居山城市罕逢人，傲世名高混世尘。满目烟霞常作伴，言知寒暑易为春。患脚法师不解走，少年心尽爱花柳。争知道味却无言，时得茶香全胜酒。逍遥物外包相传，远望清虚碧似天。莫道精修无报应，今生便见旧时缘。十洲宫殿海漫漫，天上人间是可观。风袅长空清境界，凡夫兴念大应难。无名大道气雄雄，日月昭明显圣功。舒卷好将浮世誉，亦同天上在人中。逍遥圣境洞中天，五色云藏大道仙。七宝装成银世界，玉人皆是善心田。心如明鉴照纤微，大道之中没是非。拂拭尘埃高挂阁，天边日月有光辉。道经念诵信无为，清静玄言好自持。苦行精修心不倦，咽津往往过斋时。木人莫把石牛骑，海变桑田故不知。耕地种禾终是妄，真空相偶更无疑。识性低凡故不知，宣传好事却为非。可怜此辈居人世，逆恶求真善不依。蓬莱别有洞中天，摇曳祥云五色鲜。不是凡人常到处，精修要实在心专。黄芽药就成金丹，理与参同契一般。切是先求功行力，红尘内见识应难。玄元一气不相监，清静如存意马衔。大隐居廛迷小道，绝巅顶上白云岩。
缘识·其二
作者：赵炅
朝代：宋

自家未达莫来看，解者众生真是汉。世涂烦恼一齐休，修取菩提心不乱。天觉因明凡圣同，苦空圆满光不散。含识缘中晓了难，爱河须渡达彼岸。我见人见众生见，菩萨行持终不惮。离贪嗔，绝情欲，定相安然无反覆。从头法归镇长开，郁郁黄花生翠竹。天高地广遍周游，十方妙色能照烛。七宝山高三界中，拔去浮云沈水渌。离他一念是因缘，珍重贤圣皆知足。
缘识·其二十
作者：赵炅
朝代：宋
体裁：四言诗

体道前贤，礼乐为先。纵横逸豫，言发自然。多知博物，文德心悬。孰能若此，宇宙推迁。
缘识·其二十
作者：赵炅
朝代：宋
体裁：五言律诗

终日穷经史，思惟事转深。公忠怀士意，是理好相寻。总慧玄高鉴，回邪枉用心。从容闲岁月，学古便知今。
缘识·其二十
作者：赵炅
朝代：宋

群生宗法界，秘密十方尊。大教缘心识，周通一念存。
缘识·其二十
作者：赵炅
朝代：宋
体裁：七言绝句

逢春总有看花情，时节心迷不可轻。但秪追游贪聚乐，几人顶戴愧三清。
缘识·其二十一
作者：赵炅
朝代：宋

君子淡交如似水，小人交结甘如醴。微洼浪息派分流，倏忽之间生谤毁。但去骄矜添意气，贞松全胜凡花卉。狂风秪是有尘埃，大海潮宗深无底。
缘识·其二十一
作者：赵炅
朝代：宋
体裁：五言绝句

大道传来意，缘穷识外因。善言论浩劫，天是法王身。
缘识·其二十一
作者：赵炅
朝代：宋
体裁：四言诗

继出宠材，睹奥自开。揣摩三教，百行俱来。真宗起思，抚掌堪咍。识业之敏，谈论熙哉。
缘识·其二十七
作者：赵炅
朝代：宋
体裁：五言律诗

世途含万象，稽古便知今。大树垂清影，如花耀碧岑。虚劳空自白，德行胜黄金。有过而能改，无为积善深。
缘识·其二十七
作者：赵炅
朝代：宋

仰望秋天色，月华露湿衣。传更方兴罢，萤绕御阶飞。
缘识·其二十七
作者：赵炅
朝代：宋

春风绿野遍天地，枯朽渐随红日丽。世界包含雨露新，东郊舒畅芳菲媚。烟波柳嫩摇拂水，时迁荡飏情已矣。不言往昔与今来，海岳高深升万里。
缘识·其二十七
作者：赵炅
朝代：宋

栖真大道于南北，清净之间求爱力，坚持雅志穷诸识。寻常如观在眼前，唯仰三光无暂息。忧念苍生不暇食，自挫周遮尝反侧。
缘识·其二十三
作者：赵炅
朝代：宋
体裁：五言绝句

心缘身外境，法相本常存。若求无生理，先明取善根。
缘识·其二十三
作者：赵炅
朝代：宋

春色春兮景媚妍，薰风暖润物华鲜。上林花结和香雾，絮压轻轻软似绵。寰中运启大平年，文武须精百艺全。弄影马骄难控勒，龟兹韵雅奏钧天。仙仗仪排亲自注，电转星毬来进御。玄之寂妙得其玄，更重人前举止措。靴衫束带两分行，七宝鞭擎呈内库。一坦平兮殿毬场，国乐调兮甚锵洋。掀天沸渭轰鼍鼓，返朴纯诚敩三皇。折旋俯仰怡情悦，乾坤日月尽舒光。龙马徘徊多步骤，生狞堪羡困垂缰。绣䪌红绦金蹀躞，銮铃珂佩水精装。五云庆集鹤为驾，短袍新样甚风雅。东西相望贺头筹，欢呼蹈舞金阶下。隔宿閤门宣侍臣，厩中令拣驯良马。紫气盘旋分月仗，庭芜尽去平如掌。趫捷雄雄镂镫轻，雷声唱彻迎空响。俄然斗转俱浑霍，亦非骇目犹人作。学之玄妙似通神，凤翼藏珠岂易落。傍捎正击有多门，斜身用力轻敲斫。我因闲暇自销停，对手临时相架阁。深似交锋立战轼，匹马纵横藉筋脚。孤星远迸向人飞，云开瑞色天，清廓打三筹，公子王孙第一流。声高唱好绣旗举，响亮欢声动十洲。齐拜彤庭临玉砌，香随雾散堕鳌头。奔驰系合班，供奉内臣侧。祥烟澹荡俨清风，御筵开处浮春色。弦管调高甚谐和，排优次第用心怕。难中最难人健羡，困即暂来临玉殿。苑花方盛重暄和，特会群臣开广宴。广宴初启日迟迟，时饮醲醪红满面。唯将煦育遍覃恩，狻猊喷袅龙香散。四寒偃戈征将闲，丧胆犬戎寻不见。牡丹澹兮白如雪，打毬妙兮多指诀。似展兵机演智谋，风旋两阴甚奇绝。每争竞逐向前冲，星高陨坠相钩拽。声传士庶万千家，济济锵锵耀辉华。从人巧拙快予意，欢呼动地喜交加。我缘寡薄非明主，礼乐风俗成规矩。笑他左右尽狂心，文臣战将多如雨。修持管笔故无疑，威慑遐荒用神武。僚宰满面是香尘，一边得失亏先补。车书混化霸丕图，姬周小世方为数。休言落雁射双雕，中原静乱平胡虏。
缘识·其二十三
作者：赵炅
朝代：宋
体裁：七言绝句

看花终不似春雷，牵引诗情瞑目开。雨顺风调为上瑞，苍生家足降天来。
缘识·其二十九
作者：赵炅
朝代：宋
体裁：五言绝句

夜静风还静，凝情一弄琴。看书闲罢笔，自在信缘心。
缘识·其二十九
作者：赵炅
朝代：宋

常思清净世情闲，遥认天平我扣关。莫道玄谈些子是，凤飞鹤宿九疑山。
缘识·其二十九
作者：赵炅
朝代：宋

月琴三柱四条水，圆魄移来混俗耳。自古从今清且奇，五音一弄惊神鬼。勾挑指下何纤细，傍观侧听心先醉。胡茄十八笑思归，悲风切切摇朱翠。凤游云里情荡飏，不无萧洒真高尚。寒暄聚散得馨香，奚为丝竹兼歌唱。慢锁朱弦急如雨，疑似春莺相共语。莫惮辞劳用意弹，堪对鸾吟与凤舞。
缘识·其二十二
作者：赵炅
朝代：宋
体裁：五言律诗

一逢又一别，来往几时休。处世皆名利，贪生去不留。善缘看似梦，恶事勿临头。如病心常怕，生前乐自由。
缘识·其二十二
作者：赵炅
朝代：宋

偃亚松，笔迹高。来更妙，甚奇特，三十年前曾收得。上下度量有短长，平头一样青烟色。半枯半嫩小枝斜，筛风阴石皆法则。左隈右倚四维绝，悬在书堂谁分别。喝起诸山未是奇，千年鹤坐方可说。根蟠龙，笼春雪，团团引出桂华月。暗聚风生攲枕观，驱逐邪魔无情灭。若在灵山片时久，感动天人师子吼。扫教心地起自然，好看纵横如意手。偃亚松，偃亚松，或真个生在深谷，为栋梁之异木。任从霜雪摧残，终归众人之瞻瞩。
缘识·其二十二
作者：赵炅
朝代：宋
体裁：五言绝句

法要唯心法，浮生苦海中。经传归实相，水印月皆空。
缘识·其二十二
作者：赵炅
朝代：宋
体裁：四言诗

造化等齐，不分高低。神笔才智，海岳凄凄。稀代为宝，举意东西。毫端万象，沃荡狂迷。
缘识·其二十五
作者：赵炅
朝代：宋
体裁：七言绝句

南来北去无时节，举翅抬头飞似雪。当日离春今日秋，汀江浦上旧明月。
缘识·其二十五
作者：赵炅
朝代：宋

大觉如来指，心王作智都。刹尘千万亿，定相不差殊。
缘识·其二十五
作者：赵炅
朝代：宋
体裁：五言律诗

如水澹交疏，寻思道更殊。乖张颠覆易，知己便相于。路坦如平掌，风传语不书。烟霄明月静，负志话清虚。
缘识·其二十五
作者：赵炅
朝代：宋

蔟蔟排弦声流美，因风独弄无宫徵。闲庭引思道情中，五音不入行人耳。仰望云霄听未足，何期到了不成曲。秋蝉夜噪素琴鸣，边城角罢春水渌。高悬韵响声来去，常深兴寐无相阻。不类乐中得此名，圆月明时何自苦。凄清激节繁空影，日夜如流后天永。无穷之外更无穷，依傍群弦方始品。
缘识·其二十八
作者：赵炅
朝代：宋
体裁：五言绝句

人竞爱于花，花应亦爱人。从头堪好笑，老尽少年春。
缘识·其二十八
作者：赵炅
朝代：宋

朱明日盛残花卉，琼苑争游諠帝里。宝马香车去复来，几许人心欢不已。金明水上浮仙岛，画舸龙舟非草草。世宁清静验如然，老者携小少随老。匼匝烟云杨柳岸，罗绮纵横长不断。五谷丰登顺四时，亿兆歌谣绝愁叹。康哉阗咽芳林下，一看难酬千万价。千平听在乐声中，比屋可封民自化。
缘识·其二十八
作者：赵炅
朝代：宋

法演双林下，凡情世眼观。澹烟光雨际，孤月净云端。意思皆时暂，纵横大教宽。含情能息虑，物外不相干。
缘识·其二十八
作者：赵炅
朝代：宋

阮咸初立意，偷得姮娥月。三柱应琴徽，五音更互发。堪听诸调弄，勾锁无休歇。闲暇优游子，顺风吟案揭。时闻宣九奏，凤翅手轮抹。引思何奇妙，广陵散白雪。稀中逢绝艺，解弹能指拨。放纵知狂逸，四弦凭审察。慢来长不断，急则声相轧。春莺虽好语，难将比并说。
缘识·其二十八
作者：赵炅
朝代：宋

阮咸初立意，偷得姮娥月。三柱应琴徽，五音更互发。堪听诸调弄，勾锁无休歇。闲暇优游子，顺风吟案揭。时闻宣九奏，凤翅手轮抹。引思何奇妙，广陵散白雪。稀中逢绝艺，解弹能指拨。放纵知狂逸，四弦凭审察。慢来长不断，急则声相轧。春莺虽好语，难将比并说。人心乐乐聚神州，秀丽烟霞胜十洲。细柳高来齐拂岸，飞凫时下傍轻舟。风摇碧浪藏鱼窟，园里朱樱满树头。歌唱新声双揭调，花前别是一般流。揎衫整羽揩金镞，圆月开弓射白鸥。云与山连恒为白，春生夏长莫知秋。三天得路迷仙府，百辟盈衢从冕旒。务本含灵皆自化，和平盛世纵遨游。
缘识·其二十六
作者：赵炅
朝代：宋

五花笺纸好，下笔欲书之。其意何深远，沈吟复再思。
缘识·其二十六
作者：赵炅
朝代：宋

具蹄凡夫，何行何著。静锁天台，高知嵩岳。拘束迷情，人天离乐。圣境芝兰，名山采药。啖柏餐松，清神去浊。入口馨香，风和露嚼。可以放旷，千年之鹤。审取来由，勿自系缚。洞有桃源，化成云阁。上有凤皇，下水鱼跃。本从自然，岂用图度。
缘识·其二十六
作者：赵炅
朝代：宋
体裁：七言绝句

逍遥本意离尘埃，日见愚痴足可哀。唯愿人心齐一等，花香常近慧风开。
缘识·其二四
作者：赵炅
朝代：宋
体裁：五言绝句

烦恼浮生业，愚迷智自通。根尘如不染，识照曩缘空。
缘识·其二四
作者：赵炅
朝代：宋
体裁：七言绝句

皇天不事但多罗，莫道无缘奈我何。上有天堂下地狱，分明种麦不生禾。
缘识·其二四
作者：赵炅
朝代：宋
体裁：五言律诗

避罪胜修福，其为理一般。资财丰利益，公道不欺瞒。浊世贪荣禄，明时善政官。遏强能抚弱，容此势情观。
缘识·其五
作者：赵炅
朝代：宋
体裁：七言绝句

如花遇雨湿泷冻，审此言谈大道中。世上几人知举措，故然不与我心同。
缘识·其五
作者：赵炅
朝代：宋

忘机悟既见真诠，慕道威仪立善缘。语默但教方外用，玄微通达自弥坚。利名染著还如梦，性相归来猛似泉。三业之中堪发问，勿令万法不精专。
缘识·其五
作者：赵炅
朝代：宋
体裁：五言绝句

时流求法界，问取本真诠。了悟空皆寂，心明海月圆。
缘识·其五
作者：赵炅
朝代：宋

还淳返朴非用智，黄老之术何简易。不衒聪明时俗清，尽使人人怀忠义。密贱得之不下堂，单父得之公私利。无为之道随时化，无为之道随时理。若能可行，则清净矣。
缘识·其五十
作者：赵炅
朝代：宋

是非人我利名心，情伪言同海似深。浩渺无涯成理性，无为志大可胜任。千年岁月周游在，万卷诗书不易寻。世界之中宽更远，从分混沌至如今。
缘识·其五十
作者：赵炅
朝代：宋
体裁：古风

逢春酒一杯，百卉向阳开。梨花看似梅，光扬迎日彩。嫩柳引清风，黄鸟声吹台。
缘识·其五十
作者：赵炅
朝代：宋

金刚般若心，善破无明因。我佛慈悲日，祇园见法身。菩萨开慧眼，生死转为轮。五蕴皆空尽，六根不染尘。
缘识·其五十
作者：赵炅
朝代：宋

金刚般若心，善破无明因。我佛慈悲日，祇园见法身。菩萨开慧眼，生死转为轮。五蕴皆空尽，六根不染尘。孤云野鹤镇常闲，随宜自在杳冥间。杉松高拔千万尺，寒泉引望峭青山。大道烟霞看更远，将临海峤叩玄关。知之修鍊凡超圣，岁月空深不易攀。
缘识·其五十
作者：赵炅
朝代：宋
体裁：五言绝句

雨多七八月，遍地生秋草。寂静半斜闲，看书心更好。
缘识·其五十一
作者：赵炅
朝代：宋
体裁：七言绝句

不曾师受有文章，天与聪明作久长。道味自然玄境外，凡中奇异必非常。
缘识·其五十一
作者：赵炅
朝代：宋
体裁：七言绝句

妙道藏真世莫臧，勿言圣事似寻常。眼前不见非常境，别有三天照十方。
缘识·其五十一
作者：赵炅
朝代：宋

峄阳之山，传名曰桐，六律相没五音中。七轸弦调皆是意，审详误则亦如空。清秋寂静华堂深，听之令我思沈吟。幽兰里韵冬夜永，且合大道古人心。舜制南风治苍生，方知尧化广聪明。初弹将了移声去，悲风秋思翻更互。鸟啼别鹤何凄凉，秪闻断续手挥忙。慢引来催急风雨，寒泉妙滴散馨香。
缘识·其五十七
作者：赵炅
朝代：宋
体裁：七言绝句

一茎枯竹作渔竿，同畏蛟螭坐钓滩。若获得鱼舡许大，应想恐悚不心安。
缘识·其五十七
作者：赵炅
朝代：宋

一茎枯竹作渔竿，同畏蛟螭坐钓滩。若获得鱼船许大，应想恐悚不心安。
缘识·其五十七
作者：赵炅
朝代：宋
体裁：七言绝句

忘中十种善为缘，达得真宗有后前。利口饶教清似水，争如无事虑心田。
缘识·其五十七
作者：赵炅
朝代：宋

牡丹花，深红浅，忍把金刀枝上剪。侵晨含露万苞香，见者无非情展转。繁华影里皆柔弱，密叶交加开闪烁。朱栏别是一般春，蛱蝶悠飏闲自乐。丽天和日景迟迟，思量往事不堪追。风送园中来又去，豁然兴感竞移时。
缘识·其五十三
作者：赵炅
朝代：宋
体裁：七言绝句

蓬莱别有洞中天，摇曳祥云五色鲜。不是凡人常到处，精修要实在心专。
缘识·其五十三
作者：赵炅
朝代：宋

贤愚善恶未尝休，是个众生信佛求。真实持经堪郑重，非心不定谩劳修。
缘识·其五十三
作者：赵炅
朝代：宋
体裁：七言绝句

道门长啸扣玄关，咀嚼盈虚口不闲。峰顶怡情松作笠，五湖来往看人间。
缘识·其五十九
作者：赵炅
朝代：宋
体裁：五言律诗

拊弄声相引，兼能辨五音。沈思调品切，句度更加吟。紧慢弦中得，凝情指法深。精英闲雅澹，停歇世途心。
缘识·其五十九
作者：赵炅
朝代：宋
体裁：七言绝句

至道非凡要审知，当仁不必用迟疑。修行忽若无灵应，还信神仙白昼飞。
缘识·其五十二
作者：赵炅
朝代：宋

从小莫颠謏，长大始成人。经史须勤学，然可待尊亲。勿谈他己短，但秪自脩身。所作行慈善，见者生钦羡。好事审还听，憎爱去贪恋。我即说分明，诫逸绝骄矜。孺子受天荫，不织不蚕耕。愿尔多聪悟，考顺于君父。逆耳必从之，少欲减嗔怒。谨守作童儿，缘是正愚痴。重贵在心知，认取世间为。
缘识·其五十二
作者：赵炅
朝代：宋
体裁：七言绝句

般若须将法相宗，四生九类化归空。离然应物随缘境，自是凡夫道不通。
缘识·其五十二
作者：赵炅
朝代：宋
体裁：七言绝句

识性低凡故不知，宣传好事却为非。可怜此辈居人世，逆恶求真善不依。
缘识·其五十五
作者：赵炅
朝代：宋

善事多兮恶事少，君子能言兮心自了。杳杳冥冥幻化中，举目因缘还大小。勿纵贪，勿纵巧，知有寒人饥是饱。良图子细宽更宽，下见如痴何草草。逆莫嗔，顺莫好，寻思久远生烦恼。虽然我渐近中年，归依佛，归依道。馀外闲来物外闲，谁听庸音声浩浩。
缘识·其五十五
作者：赵炅
朝代：宋

直修学道有科仪，里外缘中境不移。莫放身闲堪谛信，乖违背道欲何之。
缘识·其五十五
作者：赵炅
朝代：宋
体裁：七言绝句

黄芽药就成金丹，理与参同契一般。切是先求功行力，红尘内见识应难。
缘识·其五十八
作者：赵炅
朝代：宋

圆结都来曜日光，玄珠应感必为祥。若悟一真能自守，始知大道隐非常。
缘识·其五十八
作者：赵炅
朝代：宋

妙手弹琴无向束，知之修鍊五音足。先辨浮沈有指归，弦头制度相催促。右手抑扬禁淫邪，左手徘徊堪瞻瞩。法于天，象于地，伏羲所造与心契。先明理世见其真，六律含徽声嘹唳。从兹化被先贤慕，激浊扬清消喜怒。太素仁风去住间，元和之气皆遍布。飞凤在天不可测，大小龙吟不费力。响应听时有自然，举措安详能雅饰。南风思政民俗化，顺从平等无高下。淳朴相传今复兴，逍遥道德后宗亚。指要直掌须反善，拊安排齐似剪取。声来往，玄更玄，振兼文武情展转。古与今来千万弄，几人通达能妙用。广陵散好足仙踪，胡笳十八堪郑重。堪郑重，何清切，依凭伎俩能拨剌。轻挑重打善间钩，连蠲抡下轻微抹。伯牙弹时如何美，汪汪洋洋似流水。类例研究得刚柔，坏陵秋思无比拟。叙志神和慢调？，修身治性藏幽隐。苍龙鹤舞白雉飞，防奢止欲皆相准。
缘识·其五十八
作者：赵炅
朝代：宋
体裁：古风

妙手弹琴无向束，知之修鍊五音足。先辨浮沈有指归，弦头制度相催促。右手抑扬禁淫邪，左手徘徊堪瞻瞩。法于天，象于地，伏羲所造与心契。先明理世见其真，六律含徽声嘹唳。从兹化被先贤慕，激浊扬清消喜怒。太素仁风去住间，元和之气皆遍布。飞凤在天不可测，大小龙吟不费力。响应听时有自然，举措安详能雅饰。南风思政民俗化，顺从平等无高下。淳朴相传今复兴，逍遥道德后宗亚。指要直掌须反善，拊安排齐似剪取。声来往，玄更玄，振兼文武情展转。古与今来千万弄，几人通达能妙用。广陵散好足仙踪，胡笳十八堪郑重。堪郑重，何清切，依凭伎俩能拨剌。轻挑重打善间钩，连蠲抡下轻微抹。伯牙弹时如何美，汪汪洋洋似流水。类例研究得刚柔，坏陵秋思无比拟。叙志神和慢调�，修身治性藏幽隐。苍龙鹤舞白雉飞，防奢止欲皆相准。
缘识·其五十六
作者：赵炅
朝代：宋

昆崙山上玉楼前，五色祥光混紫烟。景物不同人世界，群仙时醉卧花眠。
缘识·其五十六
作者：赵炅
朝代：宋

玄元一气不相监，清静如存意马衔。大隐居廛迷小道，绝巅顶上白云岩。
缘识·其五十六
作者：赵炅
朝代：宋
体裁：七言绝句

眼前清静莫相违，方便门中好仗依。名利勿贪常澹薄，真来司即一时归。
缘识·其五十四
作者：赵炅
朝代：宋

中秋八月祥风遍，慢上东轮云游转。清境将开照玉京，一时宫阙为银殿。夜静寒光半攲楼，空入帘帷白如练。景致融怡露添寒，薄茶佳客随情玩。无问高下尽一般，爽气周天如雪霰。千家万家仰天维，漏永更深方罢看。
缘识·其五四
作者：赵炅
朝代：宋
体裁：七言绝句

修行缘识近宗师，妄想真空各自持。慕道终来归正法，无穷方寸莫教痴。
缘识·其五四
作者：赵炅
朝代：宋
体裁：七言绝句

年过百几鬓如鸦，到处安然便是家。醉后有时相诘问，更言我解种黄芽。
缘识·其八
作者：赵炅
朝代：宋
体裁：五言绝句

出利袪烦恼，红尘指道衣。悟来持一念，尊大默玄机。
缘识·其八
作者：赵炅
朝代：宋

孤云野鹤镇常闲，随宜自在杳冥间。杉松高拔千万尺，寒泉引望峭青山。大道烟霞看更远，将临海峤叩玄关。知之修鍊凡超圣，岁月空深不易攀。
缘识·其八
作者：赵炅
朝代：宋
体裁：五言律诗

寂静人歌咏，愚情岂易知。但求心自乐，不怕面相欺。枉直回邪灭，颠狂道德持。高明常鉴照，方寸欲何之。
缘识·其八
作者：赵炅
朝代：宋

花间春鸟语喈喈，道在其中动我怀。红艳几时长久住，年年依旧看相挨。
缘识·其八十
作者：赵炅
朝代：宋

浮生好道勿虚忙，鍊药修行事久长。轻举不由他假借，一登清境入仙乡。
缘识·其八十一
作者：赵炅
朝代：宋
体裁：七言绝句

能知养性道中求，须要虔祈事转幽。通达远开明了悟，一真守静万缘休。
缘识·其八十七
作者：赵炅
朝代：宋
体裁：七言绝句

人愚学道谤神仙，岂达虚无物外缘。多是六情贪爱障，更兼朝暮不心坚。
缘识·其八十三
作者：赵炅
朝代：宋
体裁：七言绝句

心专慕道真空法，恬澹清虚好到头。如此修行皆尽达，十洲仙侣道相求。
缘识·其八十九
作者：赵炅
朝代：宋
体裁：七言绝句

寒销暄盛同天色，花柳逢春谁不惜。几许人心达久长，光阴知道留难得。
缘识·其八十二
作者：赵炅
朝代：宋
体裁：七言绝句

谁是知非便肯休，空言大道眼前头。惟思利己浮名重，岂信功高入品流。
缘识·其八十五
作者：赵炅
朝代：宋

治世求归济物功，希夷入我道情中。从头日日被烦恼，烦恼思量总是空。
缘识·其八十八
作者：赵炅
朝代：宋
体裁：七言绝句

冲和道德勿相违，圣事超凡好仗依。但有阴功存世界，何疑白日化身飞。
缘识·其八十六
作者：赵炅
朝代：宋
体裁：七言绝句

五色云烟聚十洲，蓬莱海浪压鳌头。化成宫阙遥瞻礼，大众神仙玉洞游。
缘识·其八四
作者：赵炅
朝代：宋
体裁：七言绝句

初分上下顺阴阳，草木浮生地久长。日月星辰随大道，天心便是法中王。
缘识·其六
作者：赵炅
朝代：宋

予持斋，常清净，心田澄寂无争竞。闻尔志念诵真经，明月窗中转孤影。风自悠飏香满室，因地修行不可得。善事是芝兰，恶事是荆棘，实实实实。
缘识·其六
作者：赵炅
朝代：宋

大道常恭谨，明灵不降威。少言知有信，多事自招非。年寿看松柏，冠簪短布衣。我心忙也乐，清净得同归。
缘识·其六
作者：赵炅
朝代：宋

如梦复性坐，寻思境外忙。因缘开利钝，语默自清凉。
缘识·其六
作者：赵炅
朝代：宋

月光红燄影参差，九衢丽景意蹰踟。车马往来珠无碍，几人相逐几人随。天河夜静色如银，半拥红街半拥春。山高市邑弦管处，烛残露显伴香尘。传更漏唱欲将催，百万灯花燄里开。醉酒狂歌家家客，行坐欢如莫自裁。去年今夕一般游，桂树蟾宫慢攲楼。更深渐觉寒气冷，云摇五色顺情流。
缘识·其六
作者：赵炅
朝代：宋

随机发问绝亲疏，法界明文本不殊。厌苦群生含万像，归依大觉达三无。莲开湛寂真如境，屋里空劳总是虚。缘起性中平等用，直须乐道善心居。
缘识·其六十
作者：赵炅
朝代：宋

全无体段弟一弱，十指乖张时更错。五音不辨信手弹，薄会人前言自乐。弦不调，手不洗，更兼指下无道理。吟为失度故不知，把手空摇说宫徵。合弹慢处却弹急，愚蒙堪笑情兀兀。修持严洁甚难哉，冈知潇洒心中出。容易抚之何草草，颠来倒去直至老。又耻人教却生嗔，虚度时光犹言好。不聪人岂解，指法故然无。拙见闲声律，终朝自娱。尘埃琴不饰，日月岁萧疏。慢共知音说，能弹好破除。
缘识·其六十
作者：赵炅
朝代：宋
体裁：七言绝句

白云风散聚天香，霞彩高明道味长。银汉影沈星乍没，又看红日起扶桑。
缘识·其六十一
作者：赵炅
朝代：宋
体裁：七言绝句

异草灵芝发瑞光，不浇滋润自然芳。何劳更问延龄药，必可同天地久长。
缘识·其六十七
作者：赵炅
朝代：宋
体裁：七言绝句

紧峻焚修彼自知，天嗔不许乱施为。真心实行终归德，善事缘多恶可悲。
缘识·其六十三
作者：赵炅
朝代：宋

洁志清斋仰昊穹，九天云雨正濛濛。都缘学道心无定，岂是灵仙秘尔功。
缘识·其六十九
作者：赵炅
朝代：宋

功成一旦等闲休，岂信升沈满眼愁。莫道盈虚干甚事，天仙灭静镇常幽。
缘识·其六十二
作者：赵炅
朝代：宋
体裁：七言绝句

尘中冈测上玄机，日月忙忙速似飞。闲境不能精妙道，疑情谩说六铢衣。
缘识·其六十五
作者：赵炅
朝代：宋
体裁：七言绝句

遥观极自望云头，碧海波澄瑞日浮。霞彩连天长不断，须凭仙子叙踪由。
缘识·其六十八
作者：赵炅
朝代：宋

照烛灵源理甚长，直须清净有馨香。俱含万像人难见，郁郁黄花翠竹光。
缘识·其六十六
作者：赵炅
朝代：宋
体裁：七言绝句

大众仙坛几万秋，碧云拖翠照昆丘。抱书童子无言话，笑阻迷情不解愁。
缘识·其六四
作者：赵炅
朝代：宋
体裁：七言绝句

悬鉴高明鬼亦愁，方知研丑更玄幽。恒持大道真空理，清静烟波可自由。
缘识·其十
作者：赵炅
朝代：宋
体裁：五言绝句

南北及东西，千山与万溪。路岐长不断，曲直几人迷。
缘识·其十
作者：赵炅
朝代：宋

年年柳与韶光契，春风便作开花使。黄莺到处不绝声，嫩叶芽新生悲翠。
缘识·其十
作者：赵炅
朝代：宋

无为本从清静出，知之修鍊皆寂默。大道玄门几百般，不拘东西及南北。观其形貌款共语，风云可变龙与虎。灵源欲访不曾闲，捉得之时为伴侣。日有魂，月有魄，业累袪除离死厄。十二时中可逍遥，五行造化人岂测。也曾嗔，也曾笑，世间心为求诸要。长生之法在目前，天门地户无颠倒。
缘识·其十
作者：赵炅
朝代：宋
体裁：五言律诗

浮生人怕死，蝼蚁命何轻。福业随缘寂，慈悲响善名。在家行孝爱，食禄尽忠贞。天道不移改，佛心化有情。
缘识·其十一
作者：赵炅
朝代：宋

信天缘便信天缘，那是凡夫那是仙。勿枉用心闲过日，来随福报猛如泉。
缘识·其十一
作者：赵炅
朝代：宋
体裁：五言绝句

眼识诸缘相，行持妙法存。明开邪见性，不见有无根。
缘识·其十一
作者：赵炅
朝代：宋

秋风主远思，令我上高台。花木将零落，云雨旧山来。世间何事有情疏，南雁藏宾万里馀。去有其声为谁去，来有其声为谁来。
缘识·其十七
作者：赵炅
朝代：宋

君恩重，人心重，未知各各将何用。思量二事一般情，贤愚忧乐皆相踵。大道不见是非心，名利嚣尘如幻梦。朕缘寡昧愧周旋，未信鸦巢鸡生凤。此理言浅究深言，意马能调袪恣纵。荆棘太贱任从荒，粟麦本体随他种。凡夫岂料自家身，开眼如盲堪笑弄。季于乱世遇时平，掌握纵横谁纪颂。善念入无边，恶也不知痛。
缘识·其十七
作者：赵炅
朝代：宋
体裁：七言绝句

每逢清夜坐更深，白日忙忙各是情。南北东西谁定准，无穷天地始知名。
缘识·其十七
作者：赵炅
朝代：宋
体裁：五言绝句

皮毛非实相，四大拟奚为。悟即真空法，愚迷自不知。
缘识·其十三
作者：赵炅
朝代：宋
体裁：七言绝句

五恶贪嗔皆自起，高深海岳犹穷矣。无明发在一时间，对面如同千万里。
缘识·其十三
作者：赵炅
朝代：宋

玄珠玄珠存今古，总在眼前无一睹。圆似明珠照十方，或来或去寒无雨。本是真，玄中圣，天仙地仙收不尽。虚无出向方寸间，方寸之间还远近。此玄珠，何分别，超凡得道须自證。四时运转如等闲，任从颠倒非常性。玄珠玄珠实非实，虚非空，五色相依橘似红。境象軿罗安掌内，不在言外隐形中。扣玄关，深奇异，具足凡情兼四智。人或达识此玄珠，一念失则心如醉。可速求，可寻讨，明取闲忙身内了。经年作相熟知之，三载渐即离怀抱。买亦无，显奇秘，混在世间无滋味。龙宫海藏不拘收，离男坎女难匹配。神仙道，阴阳是，几人顺从几人背。凡情不识智者会，坐卧行持穷三昧。
缘识·其十三
作者：赵炅
朝代：宋

鼻闻心所著，香臭不同根。穷究缘中识，非干妄想门。
缘识·其十九
作者：赵炅
朝代：宋
体裁：古风

京都繁盛谁比矣，十二楼台重重起。九衢车骑日喧喧，广陌欢呼歌帝里。我今御宇临天下，物泰熙熙忻朝野。村夫击壤荷丰年，侯门朱紫皆风雅。无为一坦已成功，关防绝虑闲战马。唯愿君臣千万世，六合同心归华夏。
缘识·其十九
作者：赵炅
朝代：宋

心猿知意马，方便自须调。勿自生烦恼，菩提道不遥。
缘识·其十九
作者：赵炅
朝代：宋

道泰希夷，乃咏歌之。群材奋发，迭奏相追。风骚不失，千载一时。倜傥沿革，大启箴规。
缘识·其十二
作者：赵炅
朝代：宋
体裁：七言绝句

寻常无事信天缘，饶得憨痴满眼前。名利世间多用意，愚迷不肯学先贤。
缘识·其十二
作者：赵炅
朝代：宋

寻常无事信天缘，饶得憨痴满眼前。名利世间多用意，愚迷不肯学先贤。耳根唯愿常清静，更得四时风雨顺。开得眼来一切心，尽为好事善相近。三天境象验人间，不在江湖不在山。大约颇同随报应，耳根清静道心闲。每逢清夜坐更深，白日忙忙各是情。南北东西谁定准，无穷天地始知名。上元斋醮卷清风，暗使虔诚望圣功。星彩动容光碧落，步虚声在半天中。逢春总有看花情，时节心迷不可轻。但秪追游贪聚乐，几人顶戴愧三清。看花终不似春雷，牵引诗情瞑目开。雨顺风调为上瑞，苍生家足降天来。逍遥本意离尘埃，日见愚痴足可哀。唯愿人心齐一等，花香常近慧风开。一言有善亦须听，终日饱餐不易任。他织他耕无悯念，世途谁是爱人心。驱驱席不暂安时，勤苦终朝景易移。达得物情深道理，无为堪作后人师。六铢衣帔是神仙，劫劫曾修不偶然。大道目前人岂会，九天常有万千千。终朝烦恼谩相牵，却是他非我自然。秪愿苍生添景福，康宁常得遇丰年。从来非不求知己，言觉俗情似流水。消息毫端总是空，奇哉道味深无比。性成孤僻爱清山，鹤唳云霄意自闲。物外更将和气约，精修便得扣玄关。神仙洞府好逍遥，不似人间岁月销。海岳高深谁可测，九重天上自相邀。不曾师受有文章，天与聪明作久长。道味自然玄境外，凡中奇异必非常。道门长啸扣玄关，咀嚼盈虚口不闲。峰顶怡情松作笠，五湖来往看人间。年过百几鬓如鸦，到处安然便是家。醉后有时相诘问，更言我解种黄芽。昆崙山上玉楼前，五色祥光混紫烟。景物不同人世界，群仙时醉卧花眠。一茎枯竹作渔竿，同畏蛟螭坐钓滩。若获得鱼船许大，应想恐悚不心安。
缘识·其十二
作者：赵炅
朝代：宋

我曾闻昆吾有铁，九鍊方成冰似雪。玉彩精晶耀日月，风霜凛凛甚威烈。新磨刃上七星文，谁敢锋前布陈云。黯黯凌空魑魅怕，销尽邪魔并诡诈。寒光到处鬼神愁，哮吼乾坤一片秋。龙泉剑，龙泉剑，我用似波流，升平无事匣中收。
缘识·其十二
作者：赵炅
朝代：宋
体裁：五言律诗

谦逊明然得，滋章道理疏。荣枯皆定分，巧拙亦何如。抚俗从仁感，临民用教敷。高明归辅德，建立纪功书。
缘识·其十二
作者：赵炅
朝代：宋

谷响耳中音，根虚不易寻。諠哗袪得尽，识契本缘心。
缘识·其十五
作者：赵炅
朝代：宋
体裁：七言绝句

三天境象验人间，不在江湖不在山。大约颇同随报应，耳根清静道心闲。
缘识·其十五
作者：赵炅
朝代：宋
体裁：七言绝句

凡愚不取自逍遥，其奈心如似火烧。虚过光阴速似梦，随缘尽向暗中销。
缘识·其十五
作者：赵炅
朝代：宋
体裁：五言绝句

身惟知冷暖，假合是缘根。了达真空相，金刚不二门。
缘识·其十八
作者：赵炅
朝代：宋
体裁：七言绝句

上元斋醮卷清风，暗使虔诚望圣功。星彩动容光碧落，步虚声在半天中。
缘识·其十八
作者：赵炅
朝代：宋

大矣哉文，道合南薰。包含六义，洞究三坟。傍通造化，察变声闻。垂其懿范，万一之分。
缘识·其十八
作者：赵炅
朝代：宋

大矣哉文，道合南薰。包含六义，洞究三坟。傍通造化，察变声闻。垂其懿范，万一之分。道泰希夷，乃咏歌之。群材奋发，迭奏相追。风骚不失，千载一时。倜傥沿革，大启箴规。体道前贤，礼乐为先。纵横逸豫，言发自然。多知博物，文德心悬。孰能若此，宇宙推迁。继出宠材，睹奥自开。揣摩三教，百行俱来。真宗起思，抚掌堪咍。识业之敏，谈论熙哉。造化等齐，不分高低。神笔才智，海岳凄凄。稀代为宝，举意东西。毫端万象，沃荡狂迷。具蹄凡夫，何行何著。静锁天台，高知嵩岳。拘束迷情，人天离乐。圣境芝兰，名山采药。啖柏餐松，清神去浊。入口馨香，风和露嚼。可以放旷，千年之鹤。审取来由，勿自系缚。洞有桃源，化成云阁。上有凤皇，下水鱼跃。本从自然，岂用图度。
缘识·其十八
作者：赵炅
朝代：宋
体裁：五言律诗

庶事情多感，光阴自古长。贪痴何意遣，愚辈为谁忙。红叶随时变，白头最易伤。世途能及物，善德远馨香。
缘识·其十八
作者：赵炅
朝代：宋
体裁：五言绝句

津液如泉涌，虚无本不同。源深知冷暖，根尽一时空。
缘识·其十六
作者：赵炅
朝代：宋

三春二月一样同，翠柳峨峨解舞风。池水湛然经雨后，桃花始觉半开红。半开红，丽天辉，新燕未归莺亦飞。
缘识·其十六
作者：赵炅
朝代：宋
体裁：五言律诗

为人能省己，就静亦皆忙。春去秋来定，年诸日远长。英姿终有异，贱品足颠狂。蠢动含灵性，善生恶自亡。
缘识·其十六
作者：赵炅
朝代：宋

善恶由人作，修心勿乱为。邪求无实事，如影定相随。妄想终成伪，行贪未可知。天生分异等，道德立尊卑。日月须明照，声文垂大教。非言患不及，长顺归仁考。志广来遐迩，忠臣持节操。腥膻戎自伏，洞达总机要。遂性减予忧，玄门境象幽。躬躬勤政理，化被遍恩流。省己光阴速，一春度一秋。输他闲取静，每藉更温柔。智者审详意，聋听如梦寐。玄穹平覆载，种种乾坤惠。烦恼深无岸，量宽苞天地。眼前一切类，孰非孰为是。
缘识·其十六
作者：赵炅
朝代：宋

意生于物外，心依染病根。正持闲语默，清净法中存。
缘识·其十四
作者：赵炅
朝代：宋
体裁：五言绝句

口爽哀滋味，深思命本根。心邪迷妄相，圣法教中言。
缘识·其十四
作者：赵炅
朝代：宋

无穷思广大，幽隐便知深。智达千经论，方关一寸心。总明怀往古，曩劫顺从今。此理人须信，周旋子细寻。
缘识·其十四
作者：赵炅
朝代：宋
体裁：七言绝句

耳根唯愿常清静，更得四时风雨顺。开得眼来一切心，尽为好事善相近。
缘识·其十四
作者：赵炅
朝代：宋

酒一杯，深深情不足，倚槛迢迢青草绿。举目烟飞匀灼灼，柳摇似舞春风曲。叶嫩舒张芽遍拆，触处芳菲寻未得。妖妍艳艳为谁流，莺衔花坠落人头。世间万事难裁剪，乐送楼台声远远。断续高低去复来，稀疏雾郁松枝偃。暄和思满郊，燕拂绿杨梢。暖日倍添红杏密，从容闲被野禽嘲。
缘识·其四
作者：赵炅
朝代：宋

当看浮生业，朝观暮亦悲。笑迎先溟目，恶至聚愁眉。正直回斜曲，冤逢不用推。小人心似兽，君子定无欺。
缘识·其四
作者：赵炅
朝代：宋

春长秋风败黄叶，白发老人慵把镊。光景如箭亦如飞，我不聪明贤者说。知近知深知更远，善缘恶境勿交涉。勿交涉，语重叠，古往今来闲日月。
缘识·其四
作者：赵炅
朝代：宋

耳根清静本来修，万法从心不外求。海岳动摇山色异，玄珠尽在眼中收。持斋道士寻红药，醉卧仙人未白头。麋鹿同群方可信，逢春但笑乐花秋。
缘识·其四
作者：赵炅
朝代：宋
体裁：七言绝句

雅颂文章顺化风，馨香不必在芳丛。阳和远近随田亩，春雨如膏有大功。
缘识·其四
作者：赵炅
朝代：宋

静非山里住，闹即拟何之。缘识归空寂，生前旧亦知。
缘识·其四十
作者：赵炅
朝代：宋

凤皇燕雀不同群，非类宜然信有闻。好景销磨还尔梦，方知虚诞似浮云。闲吟比喻明如日，雅道留情旧典坟。堪与言论谁是识，舜琴惠爱鼓南薰。
缘识·其四十
作者：赵炅
朝代：宋

如来千百亿，化身本是真。驱驱烦恼不解嗔，我不能谈说，旧却知新。
缘识·其四十
作者：赵炅
朝代：宋
体裁：五言绝句

无事胜多事，非缘不是缘。深穷浅近意，寻往便知前。
缘识·其四十
作者：赵炅
朝代：宋

若言笔法穷绝艺，书一字，至百字，八法从前亦非细。分间布白要审详，浓淡均匀看可戏。一则一，二则二，消息踪由无纵恣。纸为阵，笔为槊，将军须是有谋略。墨要乾研清神思，点画临时要廓落。形势奇状似龙蛇，平头大小宜斟酌。曲须曲，直须直，意气方刚须雅饰。闲暇规矩有指归，圆转楷模堪法则。堪法则，有迟速，相钩相连光熠目。古隶参杂故不拘，颠草纵横似花蔟。偃仰莫把笔锋挫，先须顺䟐回收左。经心健硬晓浮沈，铿锵启发勿怠堕。研穷体象貌亦同，博学精微先贤播。化阴阳，势出矣，藏头护尾深有理。禀乎人性是常情，递相映带可行止。迟涩飞动似玲珑，慢引急牵如流水。上捺下挑猛如虎，蜂腰鹤膝不堪睹。壮士屈臂凤皇飞，张弓发箭胜于弩。提撕秘思不可传，常存形影勿孤露。勿孤露，谁别辨，义之平稳知深浅。自然观察往还来，斗回角立能驱遣。痾瘵缠身，溺水之禽。长似死蛇，短似虾䗫。古人最慎，愚蒙大忌，名为不嘉。
缘识·其四十
作者：赵炅
朝代：宋
体裁：古风

若言笔法穷绝艺，书一字，至百字，八法从前亦非细。分间布白要审详，浓淡均匀看可戏。一则一，二则二，消息踪由无纵恣。纸为阵，笔为槊，将军须是有谋略。墨要乾研清神思，点画临时要廓落。形势奇状似龙蛇，平头大小宜斟酌。曲须曲，直须直，意气方刚须雅饰。闲暇规矩有指归，圆转楷模堪法则。堪法则，有迟速，相钩相连光熠目。古隶参杂故不拘，颠草纵横似花蔟。偃仰莫把笔锋挫，先须顺䟐回收左。经心健硬晓浮沈，铿锵启发勿怠堕。研穷体象貌亦同，博学精微先贤播。化阴阳，势出矣，藏头护尾深有理。禀乎人性是常情，递相映带可行止。迟涩飞动似玲珑，慢引急牵如流水。上捺下挑猛如虎，蜂腰鹤膝不堪睹。壮士屈臂凤皇飞，张弓发箭胜于弩。提撕秘思不可传，常存形影勿孤露。勿孤露，谁别辨，义之平稳知深浅。自然观察往还来，斗回角立能驱遣。痾瘵缠身，溺水之禽。长似死蛇，短似虾蟆。古人最慎，愚蒙大忌，名为不嘉。
缘识·其四十
作者：赵炅
朝代：宋

豁意何清净，愚人不信迷。石岩孤野鹤，仙路蹑云梯。栋木生深谷，寒鸦入夜啼。怡颜能待客，沽酒旋烹鸡。
缘识·其四十一
作者：赵炅
朝代：宋

二月寒食经新雨，开花绽柳人无语。近水溪边嫩枝条，攀折悠飏还似舞。车骑园林看不若，村笛歌声更互作。光阴番次不因循，民安万岁家家乐。
缘识·其四十一
作者：赵炅
朝代：宋
体裁：七言律诗

何为禅定性心同，解说真如物外空。几许修行缘上得，惑多妄想障于聪。名彰道理千世永，善恶都归万法中。应现机关俱寂默，始知明鉴照昏蒙。
缘识·其四十一
作者：赵炅
朝代：宋

元正亨庆从此日，万物咸新利贞吉。送旧迎春一夜来，三元为首众情得。万汇潜臻俱是泰，玄化昭彰天作盖。气和玉烛调阴阳，磨砻整顿知明代。知明代，歌刑政，王道恢张千官盛。任土陈仪四远来，衣佩锵锵言不尽。拱极之心文与武，乾坤澄滤焕今古。丹凤来仪见九重，我朝丕运还难遇。感通玄贶时无比，五谷精华从兹始。五色高吞日月明，百川尽归朝宗水。
缘识·其四十一
作者：赵炅
朝代：宋
体裁：五言绝句

行幸一何得，民安君子乐。求官利益人，劝善惩诸恶。
缘识·其四十七
作者：赵炅
朝代：宋

夜醮星坛海岳飞，龙车摇曳羽云衣。红霞影里轻烟色，玉烛风清皓月辉。三岛花明铺锦绣，千年鹤送下金扉。仙家莫道无多事，十二琼楼恨不归。
缘识·其四十七
作者：赵炅
朝代：宋
体裁：五言绝句

少年多语笑，终日遂心娱。不会凡情识，如痴我亦愚。
缘识·其四十七
作者：赵炅
朝代：宋
体裁：古风

心问心，心非色相心，清静之心道理深。验在目前诸境界，不是凡音有正音。大道本来人难解，岂教离乐易求寻。
缘识·其四十七
作者：赵炅
朝代：宋

承平无事上元节，丝竹歌声更互发。自从雨后最晴明，不似往年今岁别。死来无意在遨游，常愧三光明皎洁。千门万户乐喧喧，就中年少无暂歇。天街红燄布群星，晃炀人间斗明月。
缘识·其四十三
作者：赵炅
朝代：宋

常负岁寒色，贞姿不动摇。任从霜雪里，凡木易乾燋。
缘识·其四十三
作者：赵炅
朝代：宋

河决洪波东南流迤逦，苍生昏垫困其止。去年今岁岂遑安，劳我关心情不已。奔衡浩渺故无涯，十二州民皆忧水。诸般度议自裁之，乃出禁军为夫使。倍加慰谕愿登先，悦随容易能如此。大将闻命效驱驰，连夜侵晨顺从理。未经月馀便成功，龙门一合士民喜。欢乎欢，忻斯睹，土木如山杵如雨。浪平变化尽为空，力役忙忙无朝暮。锡赐钱与衣，遭灾免税租。皇天眷命八方同，惟德惟馨依是辅。
缘识·其四十三
作者：赵炅
朝代：宋

皆救眼前急，锥刀蕴利名。愚心违善道，慧眼自分明。大海波浪没，深山栋木成。旁求存古意，后学法先生。
缘识·其四十三
作者：赵炅
朝代：宋
体裁：七言绝句

逍遥圣境洞中天，五色云藏大道仙。七宝装成银世界，玉人皆是善心田。
缘识·其四十三
作者：赵炅
朝代：宋
体裁：七言律诗

高山树叶翠森森，寂静因中道最深。利得昆崙皆璞玉，不须丽水有真金。浇漓渐变同尧日，薄俗将重理舜琴。祸福年长随世改，玄门大戒喻飞沈。
缘识·其四十九
作者：赵炅
朝代：宋

中秋旱直至腊月，忧烦情绪不堪说。闇祈顶戴上玄穹，今日高明降瑞雪。时闻喜处万千家，片逐轻风四六花。寒透衣宽何所思，红炉旋煖酒须誇。触面来往浑无力，几处人怜几处惜。想得欢心尽一般，先报田农后稼穑。呈祥天地共盈怀，白沙拥砌玉为阶。动静苍生绝灾害，安康四叙压氛霾。
缘识·其四十九
作者：赵炅
朝代：宋

寻思往事便堪疏，空有闲云万里馀。满目都来情郁郁，劳心谁把谩驱驱。星辰日月高天际，云散烟花遍海隅。道德流行宽世界，时捻笔砚亦看书。
缘识·其四十九
作者：赵炅
朝代：宋

晴霁夜清秋，星繁月似钩。乐耶兴我意，绝唱入冥搜。
缘识·其四十九
作者：赵炅
朝代：宋
体裁：七言绝句

木人莫把石牛骑，海变桑田故不知。耕地种禾终是妄，真空相偶更无疑。
缘识·其四十九
作者：赵炅
朝代：宋

行止由修鍊，辉光朗自然。深山藏虎豹，大海隐龙泉。鹤唳冲霄汉，龟生得寿年。怡情含道识，浩渺九重天。
缘识·其四十二
作者：赵炅
朝代：宋
体裁：七言绝句

性成孤僻爱清山，鹤唳云霄意自闲。物外更将和气约，精修便得扣玄关。
缘识·其四十二
作者：赵炅
朝代：宋
体裁：七言绝句

无名大道气雄雄，日月昭明显圣功。舒卷好将浮世誉，亦同天上在人中。
缘识·其四十二
作者：赵炅
朝代：宋
体裁：七言律诗

无萦无虑鬓如黳，手执仙经杖一藜。猛利销磨闲岁月，玄中妙道入云霓。红尘世界何拘束，白日山川高又低。去住自然皆寂默，逍遥不假上仙梯。
缘识·其四十二
作者：赵炅
朝代：宋

智使千般用，思量也大愚。黄昏直至晓，皎日瑩康衢。瑞典通三界，华胥乐四隅。谕开方便治，平坦绝崎岖。
缘识·其四十二
作者：赵炅
朝代：宋
体裁：五言律诗

智使千般用，思量也大愚。黄昏直至晓，皎日莹康衢。瑞典通三界，华胥乐四隅。谕开方便治，平坦绝崎岖。
缘识·其四十二
作者：赵炅
朝代：宋
体裁：五言绝句

炎天收已去，凉气触幽襟。稽古看书罢，时听一弄琴。
缘识·其四十五
作者：赵炅
朝代：宋
体裁：五言绝句

丽句冥搜得，灰心大道尊。从人言澹薄，古僻是玄门。
缘识·其四十五
作者：赵炅
朝代：宋
体裁：五言律诗

古来高逸士，数目几多人。积德千花秀，温良七宝珍。缘因终可作，好事福齐臻。宇内光阴速，仙天夜月春。
缘识·其四十五
作者：赵炅
朝代：宋

四叙相迁亦可观，斜扉半掩半攲关。诗吟海岳皆空尽，扇觉秋凉渐放闲。树影临窗迷远思，渴禽恋水复飞还。旋教摘果瞑心话，叶木苍苍天地间。
缘识·其四十五
作者：赵炅
朝代：宋

心如明鉴照纤微，大道之中没是非。拂拭尘埃高挂阁，天边日月有光辉。
缘识·其四十五
作者：赵炅
朝代：宋
体裁：古风

我有真金色，常银染不得。我有智慧空，从头即是实。我有兜罗绵，岂受凡情墨。劝尔世间人，善道须平直。
缘识·其四十八
作者：赵炅
朝代：宋

上元时节皆相慕，皇都城里万家灯。笙歌有处共誇称，架肩叠足几许层。轻尘雾敛月明中，车骑云軿五夜风。意气尽随年少得，九衢填咽乐声同。
缘识·其四十八
作者：赵炅
朝代：宋
体裁：五言律诗

人本心田静，机关买是非。聪明存节操，曲直自相依。思寂知玄奥，区分有顺违。精通含识性，理义恺然希。
缘识·其四十八
作者：赵炅
朝代：宋

假合于形影，如同梦里身。若言等级类，谁是较量人。
缘识·其四十八
作者：赵炅
朝代：宋

往事悲欢笑一场，乾坤有甚可思量。空知造化情多矣，却是愚蒙不久长。世上周通添眷恋，人间善恶自舒张。熙熙尽入无为内，明月清风道路忙。
缘识·其四十八
作者：赵炅
朝代：宋

恤刑遍空于囹圄，八风调顺兴时雨。我且惭无及物功，哀哉狱讼经炎暑。清凉坐起受官荣，几许能仁善规矩。倏忽从天降下来，霶沱敢望如斯睹。预丰苗稼瑞三秋，有感必通消灾苦。
缘识·其四十六
作者：赵炅
朝代：宋

人心乐乐聚神州，秀丽烟霞胜十洲。细柳高来齐拂岸，飞凫时下傍轻舟。风摇碧浪藏鱼窟，园里朱樱满树头。歌唱新声双揭调，花前别是一般流。揎衫整羽揩金镞，圆月开弓射白鸥。云与山连恒为白，春生夏长莫知秋。三天得路迷仙府，百辟盈衢从冕旒。务本含灵皆自化，和平盛世纵遨游。
缘识·其四十六
作者：赵炅
朝代：宋
体裁：五言律诗

君子怀幽趣，谦恭礼乐才。经心皆识见，书史尽通该。有德馨还远，清虚道亦开。先生宜法则，宿习自将来。
缘识·其四十六
作者：赵炅
朝代：宋
体裁：五言绝句

少年虽共语，不解老人心。莫作为闲事，高山似海深。
缘识·其四十六
作者：赵炅
朝代：宋

秋锁烟岚日未蚁，道情欲话老僧期。旋烹茶灶心先喜，摇撼松风睡思迟。鹤唳九霄堪入画，云平三界化无私。真宗象教非虚说，对境成空是我师。
缘识·其四十六
作者：赵炅
朝代：宋

道经念诵信无为，清静玄言好自持。苦行精修心不倦，咽津往往过斋时。
缘识·其四十四
作者：赵炅
朝代：宋

玄珠道在口中衔，未信前人明似鉴。试问心田佯兀兀，可怜肌骨瘦岩岩。自言世界归依重，志诵经文不用搀。鍊得气来身且健，日斜常望鹤栖杉。
缘识·其四四
作者：赵炅
朝代：宋
体裁：五言绝句

常读古人书，随宜道更殊。闲忙心各异，恬淡入清虚。
缘识·其四四
作者：赵炅
朝代：宋
体裁：七言绝句

神仙洞府好逍遥，不似人间岁月销。海岳高深谁可测，九重天上自相邀。
缘识·其四四
作者：赵炅
朝代：宋
体裁：古风

重阳佳节菊花贵，婀娜如金叶青翠。傍篱傍落一婆娑，发在秋天为祥瑞。引步登高甚奇见，想此仪形植霄汉。恣情采折手中叉，满袖冠簪香不散。日飞黄鸟何老讶，看取丛丛光台榭。愿细观瞻向眼前，含珠露色应无价。好是侵晨半开坼，风摇去住还难得。清霜未布转白云，喜亦非常意南北。柳岸烟沈和水渌，独尔今朝看不足。倏忽时间胜于春，随分狂心无拘束。
试赵昌国
作者：赵炅
朝代：宋
体裁：五言绝句

秋风雪月天，花竹鹤云烟。诗酒春池雨，山僧道柳泉。
赐苏易简
作者：赵炅
朝代：宋

翰林承旨贵，清净玉堂中。应用咸依式，深严比更崇。归家思值日，入内集英风。儒措门生盛，高明大化雄。运偶昌时远更深，果然谷在我中心。从风臣偃光朝野，此日清华见翰林。举措乐时周礼法，思贤教古善规箴。少年学士文明世，一守贤毫数万寻。
赐苏易简·其一
作者：赵炅
朝代：宋

翰林承旨贵，清净玉堂中。应用咸依式，深严比更崇。归家思值日，入内集英风。儒措门生盛，高明大化雄。
赐苏易简·其二
作者：赵炅
朝代：宋
体裁：七言律诗

运偶昌时远更深，果然谷在我中心。从风臣偃光朝野，此日清华见翰林。举措乐时周礼法，思贤教古善规箴。少年学士文明世，一守贤毫数万寻。
赐陈抟·其一
作者：赵炅
朝代：宋
体裁：七言绝句

苍生往世弊凋残，今我如同赤子看。大阐无为三教盛，承平方说四夷宽。
赐陈抟·其三
作者：赵炅
朝代：宋

曾向前朝出白云，后来消息杳无闻。如今若肯随徵召，总把三峰乞与君。
赐陈抟·其二
作者：赵炅
朝代：宋
体裁：五言绝句

餐霞成鹤骨，饵药驻童颜。静想神仙事，忙中道路闲。
赐陈抟·其二
作者：赵炅
朝代：宋

餐霞成鹤骨，饵药驻童颜。静想神仙事，忙中道路闲。苍生往世弊凋残，今我如同赤子看。大阐无为三教盛，承平方说四夷宽。曾向前朝出白云，后来消息杳无闻。如今若肯随徵召，总把三峰乞与君。
述字倒回文三首
作者：赵炅
朝代：宋

述依忧前旧，比求推生背。□□□□□，以休知亨最。依忧前旧比，求推生背佛。希留然祐以，休知亨最述。忧前旧比求，推生背佛希。留然祐以休，知亨最述依。
述字倒回文三首·其一
作者：赵炅
朝代：宋

述依忧前旧，比求推生背。□□□□□，以休知亨最。
述字倒回文三首·其三
作者：赵炅
朝代：宋

忧前旧比求，推生背佛希。留然祐以休，知亨最述依。
述字倒回文三首·其二
作者：赵炅
朝代：宋

依忧前旧比，求推生背佛。希留然祐以，休知亨最述。
述字回文偈七首
作者：赵炅
朝代：宋

忧信述最亨，知休以祐然。留希佛背生，推求比旧前。求比旧前忧，依述最亨知。休以祐然留，希佛背生推。比旧前忧依，述最亨知休。以祐然留希，绅背生推求。旧前忧依述，最亨知休以。祐然留希佛，背生推求比。前忧依述最，亨知休以祐。然留希佛背，生推求比旧。忧依述最亨，知休以祐然。留希佛背生，推求比旧前。依述最亨知，休以祐然留。希佛背生推，求比旧前忧。
述字回文偈七首·其一
作者：赵炅
朝代：宋

忧信述最亨，知休以祐然。留希佛背生，推求比旧前。
述字回文偈七首·其七
作者：赵炅
朝代：宋

依述最亨知，休以祐然留。希佛背生推，求比旧前忧。
述字回文偈七首·其三
作者：赵炅
朝代：宋

比旧前忧依，述最亨知休。以祐然留希，绅背生推求。
述字回文偈七首·其二
作者：赵炅
朝代：宋

求比旧前忧，依述最亨知。休以祐然留，希佛背生推。
述字回文偈七首·其五
作者：赵炅
朝代：宋

前忧依述最，亨知休以祐。然留希佛背，生推求比旧。
述字回文偈七首·其六
作者：赵炅
朝代：宋

忧依述最亨，知休以祐然。留希佛背生，推求比旧前。
述字回文偈七首·其四
作者：赵炅
朝代：宋

旧前忧依述，最亨知休以。祐然留希佛，背生推求比。
迴文偈二首·其一
作者：赵炅
朝代：宋
体裁：偈颂

教训大宽深，古羡协真齐。要运解观心，苦善业因迷。
迴文偈四首·其一
作者：赵炅
朝代：宋
体裁：偈颂

上缺深意大谁教，指因缘善归。
迴文偈四首·其三
作者：赵炅
朝代：宋
体裁：偈颂

解垂要理真，诠羡非深意。大谁教指因，缘善归心会。
迴文偈四首·其二
作者：赵炅
朝代：宋
体裁：偈颂

会解垂要理，真诠羡非深。意大谁教指，因缘善归心。
迴文偈四首·其四
作者：赵炅
朝代：宋
体裁：偈颂

重要理真诠。
送赵普
作者：赵炅
朝代：宋

忠勤王室展宏谟，政事朝堂赖秉扶。解职暂酬卿所志，休教一念远皇都。
逍遥咏
作者：赵炅
朝代：宋

人救眼前急，何曾利益心。愚迷终浅见，达者智高深。苦行须知应，馀忧力不任。经书无限意，稽古便同今。逍遥安且定，但信莫怀疑。大海波中水，狂风树摆枝。乐天分造化，慧眼细观之。方寸无诸恶，恒将利益持。恍惚人难晓，天仙语默玄。修心无道理，终日自忙然。我命真中趣，长生认宿缘。机权饶使用，圣事不虚传。清虚闲静得，奉道见真归。契合皆堪用，因缘事好依。精诚求谛信，须有是兼非。豁达幽深远，奥妙入玄机。清静人安乐，恒持要久长。秋天澄皓色，春日发辉光。一气从初立，三才位不忙。群生如似梦，甚处得馨香。道者强名立，清虚隐显深。欲行千里路，别探一般心。景象空天远，何劳意马寻。玄谈通智慧，曩劫至从今。冥搜多景趣，悟则顿神清。拘束终难得，冲和入道情。知微通理性，滋味好研精。妙用天然法，阴功蕴大名。气类须相假，阴阳造化成。离凡知有圣，得外更求精。先秘庚辛理，后传戊己名。真铅归一体，交感自长生。天界殊胜理，凡愚不易知。曩因谁可究，浅近故怀疑。的实归真性，区邪入正持。乐耶亲大道，报应自然之。知之修鍊法，便是圣中人。有象虚无境，邪缘不见真。恒持功行益，响应甚平均。浑然天地理，大道遍乾坤。伏藏终不见，巧拙是兼非。至道光怀古，周通隐圣机。清天何物性，浊地故相依。修鍊真堪惜，疏慵有顺违。梦寐其中物，常人何得知。阴寒三数变，阳暖两相宜。宿世终皆有，无缘勿强为。真铅归至道，龙虎笑华池。形影随人得，精修道不迷。研穷深理路，造化隐端倪。云引龙吟穴，风生虎啸溪。少知愚岂解，南北与东西。燕雀不生凤，阴阳一气全。无穷深可及，境象理推迁。奚益其形化，平章语默玄。终身何所役，道本岂私焉。自在无拘束，逍遥里外安。顽情终不见，圣境类乎端。机智将何用，幽深大道宽。区分能解意，四季一周看。求得真宗一，深知万象清。自然通感应，意外别长生。学古身何措，辉华日瑩明。谁穷天地理，去住两无成。不醉迷如醉，犹贪巨鼎扛。通玄求得一，清静更无双。鸾凤栖瑶渚，天津压汉江。欲穷何所似，夜月透云窗。利钝犹根性，无缘枉用心。邪求皆是相，正定理玄深。巧拙高含识，轻浮力不任。大乘通语默，稽古便知今。笑尽人间事，到头总不知。信心终是实，如日瑩无欺。举措持恒久，贪生却似痴。善缘销恶趣，惠爱广将施。五金并八石，一一注仙经。雅有深仁行，无非不暂停。日华精汞法，月魄鍊砂灵。入圣超凡骨，变化本真形。
逍遥咏
作者：赵炅
朝代：宋

先贤所诫恐心邪，不说神明道理耶。岂信炉中生白雪，是非汞内产丹砂。华池自有延龄药，龙虎相逢王几家。十月阴阳须满足，馀残审细勿教差。彩云轻举压天津，舞鹤迎鸾自在身。蟾影枝开三岛树，桃花风弄十洲春。相传灵异无虚说，道理分明尽是真。但信此中深护慎，修行所愿勿因循。刚柔得所自安宁，五色霞光景象清。龙倚穴吟云雨至，虎依岩啸涧风生。从容海峤非遥远，倏忽烟萝别有情。谁到真空闲密地，火轮玉阙镇常明。天非爱道许人修，学士愚迷不到头。内境拟将何所用，杳知深邃故难求。丹霞隐密堪依仗，雪月纵横入品流。消息顿然潜世虑，凡岐圣路有刚柔。逍遥里外混诸天，澹荡其中四叙间。拂拭尘埃明印月，遍驱神鬼锁骊山。装添出没何奇异，秘隐藏真未是闲。但好消详清景内，勿生疑虑动机关。口称千岁少年颜，不是天人即地仙。四海五湖皆遍历，十洲三岛去周迁。道高举措何优劣，精彩非常语更贤。物理开襟通象外，未知几许达深玄。鸾栖洞府影交加，金鼎将成岂用誇。向日迎阳炉上火，中秋望月桂开华。丹砂伏定纵横药，白雪飞腾不离家。一种为铅铅自化，灵胎母子笑天涯。离男坎女甚清廉，金鼎分毫上火炎。莫把馀心怀利用，古先学士诫无厌。深藏异宝参详理，已渐成形旋要添。运转但教经岁月，光扬溢目众人瞻。何人晓了是兼非，铅汞从凡隐圣机。福寿丹砂随日变，长生药鼎负龙威。秦皇汉武终邪见，大道神仙在杳微。学似牛毛成似角，故然堪笑两无依。逍遥抱一岂相差，方便门开智慧花。神室分形添石髓，华池巨燄隐灵砂。穹隆务实归宗旨，释意从容不是赊。滋味勿教贪过度，必然混世老天涯。龙虎刚柔隐圣方，一时和合运阴阳。周知配类无疏失，物性从来理自长。鼎里花开装五彩，心明火候制三黄。更能通得华池妙，南北东西不可当。神仙不死几人存，欲界从头是可论。真实自然归至理，狂颠逢见道须尊。分明记取依经典，消息临时度晓昏。四叙推迁由反覆，唯占日月顺乾坤。逍遥密化道希夷，宗习群流我咏之。应是有情听譬论，莫教虚度悟参差。深穷动静宜消息，测隐玄元善所为。性识更能通幻梦，恬然存相似生知。水精宫殿月华明，白玉为墙火不侵。八境风高骈羽驾，九重天上绛霞深。物情晃朗无遮隔，非是凡间比类寻。汗漫真游谁得到，桂花香洁影森森。从凡入圣作梯媒，红燄炉深岂易裁。点化纵横名大药，纳驱杂类谩成灰。真铅即是机关理，闇室皆明任众猜。未究前言劳自苦，精穷玄妙乐康哉。交结从头有顺违，方知雾散若云飞。超凡入圣含金体，抛弃迷蒙挂紫衣。细认消停无远近，分明意外隐玄机。相逢配偶为闲事，谁解调持得一归。昭宣形体思悠然，那是愚夫那是仙。不识饶教非远近，误来何事苦相悬。含容里外无诸物，象法其由语话诠。品格调高奔世界，任从他宝四周迁。知之修鍊但辛勤，若志由来离六尘。金鼎乍分红燄火，月魂高锁碧潭津。深思五岭凡间路，好作三天物外人。万里州通宽世俗，清虚境象善求真。知来秘法谕恒沙，须是铅开汞上花。烧鍊勿令伤血脉，凡情散乱损黄牙。离男合度分明说，坎女和同不用誇。大矣日中成九转，红浆一饮到仙家。还源根本杳难穷，秘密玄微造化中。白日昏迷常不见，青龙雾晓大家同。阴阳表里和烟碧，天地相鲜似火红。直要审详知道理，丹成千载上升功。
逍遥咏
作者：赵炅
朝代：宋

日月无私照，人为似等闲。忙催红叶落，静想白云间。善念皆知有，非缘勿用攀。目前深邃理，那是扣玄关。精心求一善，一善许相宗。利物无穷尽，分明理道通。正邪名恍惚，晓悟见真空。象外行持法，玄言显圣功。百法还丹数，玄门各自深。真空光似日，解脱本由心。迷惑终无应，精修重古今。循环岂暂息，七宝聚高岑。刚气纵横合，无人到所思。浮生看即易，至理杳难知。返覆因兴念，恒持入远期。孤云霄汉外，花见晚霜悲。我说逍遥理，其如要妙深。悟来时顷刻，迷者岂通寻。达即随情遣，真缘不可侵。从来皆是事，巧拙在人心。一法归千法，真如即是真。迷情终不见，达了悟知因。海纳分他境，心平故可亲。但明修鍊路，善业尽随身。真一生天地，因依认宿缘。智高通理性，凡下少周旋。语默何奇绝，幽深隐圣贤。谁人解我意，大道寸心玄。天上与人间，贤愚不暂闲。精修归至理，道大隐玄关。圣境皆奇绝，凡情岂易攀。群仙宽坦荡，却老尽童颜。探玄何妙理，元化得均匀。去住分明纪，终期远大亲。物华堪赏咏，离挠最名珍。碧落翻霞彩，千秋不老春。谁人信我说，我说亦非常。苦行分明乐，缘深解即忙。乖持如似梦，慕道得清凉。影响随声应，玄门可度量。逍遥通大道，物象古从今。一气无穷极，三才妙更深。愚迷皆自缚，圣境可周寻。消息存亡理，先忧力不任。法则定乾坤，千秋与万春。金乌飞绛阙，玉兔弄精神。达识逢堪笑，贤愚本是真。清风摇圣境，仙说洞中人。逍遥闲物外，大道体柔刚。山河穷不尽，人心自短长。尘泥常暧昧，日月瑩辉光。出没机关内，调持迥有方。发愿行平等，天观必照知。贪嗔常不见，善恶岂相规。利益恒将正，勿教乱所思。因缘如响合，变化杳无为。具足人难得，聪明别是非。志诚符感应，清静扣玄机。道大雄名久，真邪有顺违。精专闲彼我，万法一宗归。志节还难得，刚柔说是非。秋霜明至道，春日丽光辉。桂影芳红树，馨香入紫微。无穷天地理，语默自依依。诗中包异境，解者不为非。深信含玄理，幽通是可依。达人皆论道，狂酒败棱威。浩渺寰瀛内，寒暄隐圣机。逍遥名不易，一法贯真宗。入位谁分别，深玄隐大功。杳冥难测度，象外理皆同。洞府群仙侣，三天顺九重。虚无知者少，秘默在丹田。铅化金根树，鼎光玉液泉。相宗难且易，绝妙理深玄。真境犹来是，依经学昔贤。得一便须休，真空象外求。昭然宽世界，幻化似浮沤。秘隐玄中理，幽深事莫投。天涯无畔岸，宝月顺波流。
逍遥咏
作者：赵炅
朝代：宋

白日众生见，几来得意人。萍蓬如似梦，丹鼎妙清神。红树非花影，青松压海津。入玄龙虎伏，大道许相亲。雅澹玄中得，常人故不知。幽深无远近，道外细推之。碧落神仙境，烟霞日月随。参详寰宇内，邪正岂相离。逍遥通物性，大道有圆方。山谷高深浅，人心自短长。阴阳穷岂竭，造化入无疆。尘埃飞作垢，惊雁不成行。群生各自意，未有一般般。名利贪嗔贼，愚迷道路宽。避烦如雨散，清静入云端。善想因缘理，经穷子细看。皇天无不照，福业重来轻。背正堪何益，归真道自成。本元宗一体，功行录三清。几许解吾意，慈悲利益平。得道超凡圣，逍遥本是缘。群迷难解会，我且不虚传。但信恒无断，精穷用意专。审听明譬谕，勿被俗情牵。物情通万象，达者便忘机。各具含灵性，狐疑有是非。知天修福惠，如日瑩光辉。认取好歧路，恶去善相依。经心玄妙理，道德念阴符。九转金丹鼎，三才玉匮书。恒常皆隐秘，达者见清虚。倏忽神明意，先贤觉自愚。天地含清泰，阴阳道所成。冲和玄妙术，勿讶说长生。起信何疑误，迷来却谤轻。摄心归正念，淡薄恶销声。混沌初分后，阴阳辨浊清。三才皆备位，万物有长生。罔象精通感，淳和道可明。但求方寸是，剖判应非轻。五色云销黯，方知大道深。华池玄妙理，龙虎本同音。金鼎铅中作，红花洞里寻。求真如得路，返少老山岑。达取真空性，成名有后先。智劳如似梦，恬澹不论年。闭口恒持默，精修更是玄。消停须在意，安稳上清天。矿鍊真金色，菩提道果成。仙人持忍辱，胥国福众生。教法堪依信，勤修猛要精。若能功行满，故是达三清。至药家家有，谁人解得么。玄通真法界，妙理谕恒河。年岁销风水，芝兰间棘窠。阴功阳造化，善少恶中多。瘖哑痴聋病，求医大法王。贪瞋无相体，正定得清凉。达者通贤圣，迷情任意狂。分明如是说，寂静有闲忙。渐省虚名理，真求一味清。目前皆是景，心内蕴长生。白露秋催促，红花叶自轻。物情归即悟，疑滞两无成。紫陌红尘里，贪名利好争。世情皆扰攘，大道甚纵横。弦直终无曲，心邪自不平。若能如遂意，后学法先生。寂静皆无语，其于理一般。若非通秘奥，故是入微端。善可名高尚，真乘智识宽。天长与地久，万物不相干。天上及天下，施为那是亲。物情归造化，大道见深仁。果位非遥远，贤愚自苦辛。焉知皆日用，秋换一年春。表里分明说，深穷妙更玄。愚迷行不到，圣事法中传。欲界情无定，真空本自然。今生随曩劫，清净照三天。
逍遥咏
作者：赵炅
朝代：宋

脱空谩语莫知真，诳惑愚蒙呼杀人。爱者拟求名利用，被他误赚怕论申。唯言草异生岩谷，更说天涯泛海津。有甚相干争道理，几家烧鍊几家贫。逍遥理路达三清，非是寻常取次名。此语不宗凡见识，笼罗大象显昭明。傍通照料周遮远，异境凡从智慧生。言丈室中谁口默，真心传受一般平。大道逢来是宿缘，终期定可访真仙。山中修鍊非州郡，城里无荒隐市廛。秘术岂教容易得，幽深还许递相传。超凡入圣浑闲事，问取人间十洞天。道法穷来理甚玄，知之修鍊口亲传。栖真有象藏乌兔，自在遨游本地仙。赤水华池须是秘，黄牙宝鼎要精研。灵胎变化无相剋，龙虎升腾论汞铅。玄机圣境谩劳心，何似穷研道理深。升降自然随我命，莫教虚度向光阴。几人达得幽闲趣，如树争高力不任。闇里差殊终坠堕，神仙尚恐有飞沈。济世勤行任百年，方知大道自昭宣。休誇解变黄金术，谁信空磨白玉穿。智慧宜从高见识，阴功及物最弥坚。是非达取此言语，宇宙常存隐圣贤。青松本不树萧条，学士因何智自劳。金水朗然明皎洁，雪山堆积就中高。志心但觅三神药，凡目难观万里毫。我独闲吟谁解意，悠哉丽日压灵鳌。乘云驾鹤自西东，修鍊真人意气雄。出离凡为高见识，周旋道理远怀通。愚迷尽说皆非实，解者方知事不空。宿业大都心外障，有缘岁月易成功。八风雷动绕炎洲，巨海波浪四畔流。鼠向此中毛骨异，布成将旧火燃休。白银绛阙光霞丽，紫玉黄芝瑞气浮。圣境山林人莫讶，延年皆是众仙游。穷真妙理访仙乡，云水青山地久长。闻说洞中诸境异，谁知鼎内有非常。遭逢祇是因缘感，费力无成枉用忙。瑞气青天含象彩，十洲闲坐论阴阳。岂将容易话长生，辛苦徒劳业未精。安肯便教贪上得，先须礼让后纯诚。绛霄音旨人难解，白雪消停竖有横。象外仙山诸境趣，若非修鍊蹑三清。丹丘雾彩好林峦，尽是天宫不死仙。常与神人为窟宅，能兴风雨秀山川。溪头云出摇红叶，谷口村稀伴碧烟。题品洞门房密秘，隐藏踪迹恐相传。南来北去及东西，万物难归一等齐。倏忽争知兴变易，幽玄恬澹不昏迷。区分有截无邪见，轨范如空咏好题。天且岂容私辅德，功成自竖入云梯。天地为炉我自知，人无远虑必生疑。功夫未至劳悬想，增外声闻不改移。机巧岂逢容易得，是非终究欲何之。思量大海深渊理，光阴虚度影参差。流砂一味细堪观，万象笼罗几百般。须向铅中相假合，分成鼎内见其端。烟霞聚散归深谷，水火相逢不用乾。养就大还升世界，月宫乞取桂花看。昆崙山上聚神仙，羽驾争行意不偏。积雪远看攲下界，巅峰高认涌流泉。真空的实难堪比，异景皆从造化迁。秘密岂教容易辨，玄中之外更深玄。溟溟沧海浪涛深，雾蔽山峦不易寻。紫盖洞庭人驾鹤，虹霓城郭道为林。幽玄相去何多少，巧拙无由智慧侵。尽是同缘相引接，从容语话八仙心。大都滋味莫因循，减节从教岁月身。述作比图人世解，凡情谩说内丹真。消停意上宽还远，宗旨犹来最好亲。动静机关勿劳苦，坎离卦象善调匀。逍遥但信莫狐疑，天自高兮地本卑。晓取声闻归至道，从来法则尽如斯。物情运化真纯理，谩说周遮问不知。性识贤愚俱一体，善缘恶业影相随。灵芝出见少人知，此是含玄故不疑。隐逸大同非妄想，精诚自化岂参差。翱翔碧落乘云驾，宛转虹霓入室时。至道就中升降等，凡田日用有盈亏。
逍遥咏
作者：赵炅
朝代：宋

还元到即见真归，不是虚传羽化飞。大道勿将闲设用，精修别得便忘机。安排稳入龙宫内，变易终藏虎鼎威。豁达乾坤神妙理，逍遥铅汞共相依。鹤骨岩岩混世间，不侵寒暑似童颜。精神爽丽方干典，举步如飞思虑闲。起坐问他修鍊法，乱将词理勿交关。生来静却凡愚见，又说三仙有大还。停腾火候诘炎山，九转方能济世间。玉蕊花开真可爱，红炉鼎内境幽闲。人逢药就延长久，羽驾仙迎返少颜。尽在目前非是远，定知时日好登攀。泥丸本是命根宫，消息临时语话通。大道比来行气术，其馀效验藉阴功。物情之理皆清净，造化玄微事莫同。珍重此言深可意，腹中日运鼎花空。无名踪迹故难兴，智者消详冷似冰。廓落异端随日变，乖违法度受天惩。机关勿使招他谤，亮直温和自举升。好事相宗堪轨范，方言内外一般称。天生颜貌几何般，鹤骨餐霞厌俗观。赤水华池谁法则，白银为阙又堪看。来传音旨俱然混，位有尊卑勿异端。逆顺之中关理性，心田静外岂相干。灵草灵砂起自然，却将非外乱烹煎。黄牙成土堪名药，秋石为胎本是铅。乐道逢来忻且喜，周知体认更完全。阳施阴授宜消息，不识时人在眼前。逍遥我命在玄穹，鹤宿霞栖景致中。自得安宁兼养道，更将利益屏群雄。渊深引古知今用，劈斫区分尽可通。和畅五音从豁达，乾坤之内霭溟濛。巅峰一望不深潭，谁解缘情语话堪。暗室自开明日月，道心奇异老山庵。研穷妙理真消息，诫忌先贤让不贪。稽古尚为今法则，愚蒙太甚苦谈谈。千年福寿自由人，万象星罗仰在身。宝马不教龟鳖乳，嘉禾须问谷田神。根株种植华池内，药鼎煎催运火匀。混沌分来皆是道，二仪交感八方亲。非人口似泻汾河，此辈尘中有甚多。心恨貌恭无定止，舌誇端正乱乖讹。为官善政身荣禄，利剑休教石上磨。立待满盈船陷水，恶风从被海神拖。精详语议四门开，舒惨阳和意外裁。远见风尘思往事，无穷日月去还来。乐耶指趣归三体，周旋道理遍九垓。贤圣人天常法则，卿云岭上白皑皑。飞腾自在莫教赊，坎女离男共一家。无碍逍遥通智慧，将求利乐勿须誇。灵根就看和春雪，神室之中有绛砂。彼是彼非堪可重，常娥倚树笑唅呀。贪染犹来理不通，虚劳岁月面西东。从前自是凡心别，利益须归上帝功。洞府名高同景致，尘泥踪迹莫知空。去非但向铅中作，变化飞腾大道雄。达道真人见者稀，岂教容易等闲知。阴阳造化无非实，天地元精动合宜。功行三千须及物，还丹九转上升时。忙中岁月忙中遣，我本愚来性不移。栖心隐逸故非常，大约恒持要久长。清净好为皆是益，周旋理度审安详。法乾驭物须平稳，顺日成功自酌量。倏忽之间堪疋配，临时巧拙见圆方。香汤沐浴更斋清，运动形躯四体轻。魔鬼自然生怕怖，神魂必定转安宁。从无入有皆真实，去住何难妙最精。五行聚散归一体，灵源不用苦煎烹。一身独善欲何之，争及衣冠解抚绥。浮世浅情无限量，愚蒙自是不相规。直须凭仗分明说，语取灵源问得知。要觅洞中闲日月，除将济事谩非为。寻思道味咏吟哦，去住先贤有几何。性识无凝关要妙，浮沈依约不言多。但将子细分明说，犹恐闲非却被魔。救世比来心所愿，逍遥尽入扣玄歌。铅汞丹方不谩论，同归一体有玄门。刚柔产取黄牙树，远近先明赤水魂。化质昭然清日月，纵横无碍杳乾坤。龙吟虎啸真非是，雾散云飞似雨奔。
逍遥咏
作者：赵炅
朝代：宋

逍遥利乐认天真，心印深藏喻海津。妙法须求经里字，无缘劳问洞中人。研穷道德从何入，清净玄通驭物亲。此语苞含堪赏咏，丹台羽客善铺陈。于身日毅但多为，贤圣何曾免是非。大道几时明鄙隔，真宗隐显在玄机。周知物理通还感，俯仰从来有顺违。宜且守恒存礼让，难中轻重两相依。神仙上界道清虚，那个何亲那个疏。修鍊岂教人世识，归真本是太阳居。三天定相玄中得，一气须闻妙更殊。运偶不同他往日，老来自在见功夫。休话还丹大鼎沪，我缘经历尽皆虚。人间岂有神仙药，天上难开玉匮书。彭祖自劳闲岁月，穆王谩说走龙驹。矜孤恤寡行公道，此乃名为利益殊。灵药从来隐圣机，何人得达到玄微。真空入有皆知实，运化功能到者稀。汞里金牙堪可重，炉中白雪共含辉。勿令阴气侵阳位，走作丹砂赫弈飞。时人不识理深玄，细意精修补业牵。幻化杳冥随物性，虚无岂是乱相迁。龙飞入位真堪仰，虎伏休闲有自然。洞里烟霞何缥缈，神仙景致没休年。泽泻池塘灌药畦，太清云黯步红霓。松花鍊鼎龙山侧，甲第群仙凤鹤栖。分别要从华等级，微言道泰物须齐。自吟自咏求师侣，入品诗流旋作题。道高人世礼周旋，语默如痴似不言。洗涤要教心地静，狐疑勿类水萍翻。经书说尽修真理，岁月休防罢引援。雅合无为深见识，阴阳去住促寒暄。犹龙景象驾翔鸾，道在虚无天地间。一二合将归大体，五千言外不开关。仪形眇邈难相类，圣迹希夷语默闲。昔日西游如似梦，化胡异域却应还。乾坤之内隐长生，药变还丹道已成。救世神方堪自秘，乐耶语话勿相轻。眠云卧水通玄识，点石为金谁辩明。黄才身心皆得所，登坛善听步虚声。天然五色被云遮，圣境由来路径赊。鍊矿勿教侵外域，真铅岂得离中华。苞含日月高还远，自是人心识见邪。龙浴凤池谁可意，神仙群聚笑吟呀。倾依慕善易为兴，却恐人心冷似冰。含识昭然何不达，非同物类信谁凭。强其志节皆知有，未尽任持早爱憎。倏忽便经闲岁月，凡间圣事可升腾。逍遥我咏杳冥中，万物齐归各异同。晓解精微无所著，先从含识践真空。希夷自变刚柔理，述作纵横道不穷。剖判三才堪测度，辉华积德上玄功。神丹妙道故延年，岂是凡流识大仙。老子尚犹能讳事，轩皇不许乱相传。谁知造化功夫力，罕见今生度宿缘。猛虎伏来龙驾驭，云腾五色思悠然。谁知学道本来真，铅汞为媒最好亲。非是虚传经岁月，自缘无识探龙津。初凝白雪堪可贵，解点黄金妙入神。术数催驱依造化，老颜改作后生人。非来非去亦非忙，所是凡为自短长。专志比徒归一等，谁知礼度畏三光。相传祇要达真境，勿说辛勤却易伤。授得道心皆语默，四时八节顺阴阳。十洲洞府养神仙，岁说桑田屡变迁。老子商周为柱史，刘安拔宅上青天。名山隐遁非堪守，鍊药修真本自然。想取仪形通感应，徒劳运智乱烹煎。真空达得便须休，二起生三一上求。谩说希夷来遂古，还知造化不同流。伏藏密旨机关内，合会非常本自由。若遇逢师亲口诀，才年返少保千秋。见他颜貌未知年，便说人间寿一千。修鍊要门皆的实，行持法度甚精专。于身有益何般是，指口为明道理全。更拟细穷方外事，无言无语上青天。大底缘由比类深，能中此道费光阴。若知浊浪澄清水，不达浮生认白金。走作真珠藏妙理，究推神室好相寻。功成稳审时间用，变转无穷重古今。